title: Rozhodnutie Rady zo 14. júna 1982, ktorým sa v mene spoločenstva prijíma odporúčanie Rady pre colnú spoluprácu o technickej spolupráci v colných záležitostiach

text:
Dôležité právne oznámenie

|

31982D0456

Úradný vestník L 204 , 12/07/1982 S. 0025 - 0026 Fínske špeciálne vydanie: Kapitola 2 Zväzok 3 S. 0127  Švédske špeciálne vydanie: Kapitola 2 Zväzok 3 S. 0127  Španielske špeciálne vydanie: Kapitola 02 Zväzok 9 S. 0095  Portugalské špeciálne vydanie Kapitola 02 Zväzok 9 S. 0095

		Rozhodnutie Radyzo 14. júna 1982,ktorým sa v mene spoločenstva prijíma odporúčanie Rady pre colnú spoluprácu o technickej spolupráci v colných záležitostiach(82/456/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na odporúčanie Komisie,keďže spoločenstvo môže s okamžitou platnosťou prijať odporúčanie Rady pre colnú spoluprácu o technickej spolupráci v colných záležitostiach;keďže sa však odporúča, aby sa uviedla osobitná metóda, ktorá bude zohľadňovať konkrétne požiadavky colnej únie,ROZHODLA TAKTO:Článok 1Odporúčanie z 18. júna 1981 Rady pre colnú spoluprácu o technickej spolupráci v colných záležitostiach sa týmto v mene spoločenstva s okamžitou platnosťou prijíma s použitím nasledujúcej osobitnej metódy na vykonávanie:Európske hospodárske spoločenstvo plánuje vykonávať technickú spoluprácu ustanovenú v odporúčaní v rámci aktivít spoločenstva alebo niektorých členských štátov, pričom je potrebné poukázať na to, že inštitúcie Európskeho hospodárskeho spoločenstva nemajú zariadenie na vzdelávanie v colných záležitostiach.Text uvedeného odporúčania je pripojený k tomuto rozhodnutiu.Článok 2Predseda Rady vymenuje osobu poverenú, aby oznámila generálnemu tajomníkovi Rady pre colnú spoluprácu, že spoločenstvo s okamžitou platnosťou prijalo odporúčanie a osobitnú metódu na vykonávanie podľa článku 1.V Luxemburgu 14. júna 1982Za RadupredsedaP. de Keersmaeker--------------------------------------------------ODPORÚČANIE RADY PRE COLNÚ SPOLUPRÁCUZ 18. JÚNA 1981O TECHNICKEJ SPOLUPRÁCI V COLNÝCH ZÁLEŽITOSTIACHRADA PRE COLNÚ SPOLUPRÁCU,so zreteľom na všeobecné ciele Dohovoru o založení Rady pre colnú spoluprácu, najmä na ustanovenia článku III týkajúceho sa opatrení na dosiahnutie najvyššej možnej úrovne zosúladenia a jednotnosti v colných záležitostiach,odvolávajúc sa na rozhovory zo 49./50. zasadania Rady v Nairobi (1977), kde sa potvrdilo, že Rada by mala zohrávať aktívnejšiu úlohu pri podpore technickej spolupráce medzi všetkými rozvinutými a rozvojovými krajinami a mala by rozšíriť svoju všeobecnú politiku v oblasti technickej spolupráce,berúc na vedomie, že sústavný rast svetového obchodu vyžaduje neustále prispôsobovanie pracovných postupov colných správ,berúc na vedomie, že hoci sa pod jej záštitou uzavrelo významné množstvo medzinárodných colných dohovorov, sú okrem podpory na prijatie týchto inštrumentov alebo na ich ratifikáciu potrebné ďalšie kroky na zjednodušenie medzinárodného obchodu,berúc do úvahy uspokojivé výsledky získané v dôsledku jej narastajúcej spolupráce v colných záležitostiach s inými vládnymi a mimovládnymi medzinárodnými organizáciami,v presvedčení, že je aj v záujme medzinárodného obchodu podpora technickej spolupráce,berúc do úvahy, že primerané školenie colných úradníkov je jedným z predpokladov pre nerušený priebeh medzinárodného obchodu a cestovného ruchu,so želaním, aby jej sekretariát mohol pokračovať1. v spolupráci s členskými a nečlenskými štátmi, ktoré majú záujem o takúto spoluprácu, pri organizovaní, na dvojstrannom alebo mnohostrannom základe, seminárov, kurzov odborného vzdelávania a sympózií v colných záležitostiach týkajúcich sa najmä dohovorov a iných medzinárodných inštrumentov spravovaných Radou,2. v spolupráci s regionálnymi a medzinárodnými organizáciami pri organizácii regionálnych a medziregionálnych seminárov v colných záležitostiach,ODPORÚČAaby členské aj nečlenské štáty Rady a colných alebo hospodárskych únií:1. Umožnili prijatie účastníkov vzdelávania, a prijatie, poskytovanie alebo výmenu colných expertov a školiteľov v čo najväčšej miere, prostredníctvom prostriedkov, ktoré má Rada na tieto účely.2. Uvážili v prípade potreby a čo v najväčšej miere prijatie colných úradníkov iných colných správ do svojich vnútroštátnych colných vzdelávacích zariadení.3. Organizovali semináre, kurzy a sympóziá o vnútroštátnych a medzinárodných colných právnych predpisoch a ich uplatňovaní, určené alebo otvorené pre účastníkov z iných krajín.4. Zvážili ďalšiu podporu aktivitám zameraným na dosiahnutie širšej technickej spolupráce v colných záležitostiach.ŽIADAčlenské aj nečlenské štáty Rady a colných alebo hospodárskych únií, ktoré prijmú toto odporúčanie, aby informovali generálneho tajomníka o jeho prijatí, o dátume, odkedy ho začnú uplatňovať a o podmienkach jeho uplatňovania. Generálny tajomník odovzdá túto informáciu colným správam takýchto štátov a takýmto úniám.--------------------------------------------------


title: 2012/780/: Rozhodnutie Komisie z  5. decembra 2012 o prístupových právach do európskeho centrálneho registra bezpečnostných odporúčaní a odpovedí na ne stanovených v článku 18 ods. 5 nariadenia Európskeho parlamentu a Rady (EÚ) č. 996/2010 o vyšetrovaní a prevencii nehôd a incidentov v civilnom letectve a o zrušení smernice 94/56/ES Text s významom pre EHP

text:
               14.12.2012

               SK

               Úradný vestník Európskej únie

               L 342/46

         ROZHODNUTIE KOMISIE
   z 5. decembra 2012
   o prístupových právach do európskeho centrálneho registra bezpečnostných odporúčaní a odpovedí na ne stanovených v článku 18 ods. 5 nariadenia Európskeho parlamentu a Rady (EÚ) č. 996/2010 o vyšetrovaní a prevencii nehôd a incidentov v civilnom letectve a o zrušení smernice 94/56/ES
   (Text s významom pre EHP)
   (2012/780/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 996/2010 z 20. októbra 2010 o vyšetrovaní a prevencii nehôd a incidentov v civilnom letectve a o zrušení smernice 94/56/ES (1), a najmä na jeho článok 18 ods. 5,
   keďže:

               (1)

               Podľa článku 18 ods. 5 nariadenie Európskeho parlamentu a Rady (EÚ) č. 996/2010 Európska komisia vypracovala európsku databázu bezpečnostných odporúčaní, ktorá začala fungovať vo februári 2012.

               (2)

               Podľa článku 18 ods. 5 nariadenia (EÚ) č. 996/2010 databáza uvedená v odseku 1 zahŕňa všetky bezpečnostné odporúčania, ktoré vydali orgány pre bezpečnostné vyšetrovanie v súlade s článkom 17 ods. 1 a 2, ako aj odpovede na uvedené odporúčania. Takisto zahŕňa bezpečnostné odporúčania, ktoré orgány bezpečnostného vyšetrovania dostali z tretích krajín.

               (3)

               Podľa článku 7 ods. 3 písm. g) nariadenia (EÚ) č. 996/2010 orgány bezpečnostného vyšetrovania majú neobmedzený prístup k databáze uvedenej v odseku 1.

               (4)

               Podľa článku 7 ods. 3 písm. a nariadenia (EÚ) č. 996/2010 si Komisia vyžiadala stanovisko Európskej siete orgánov bezpečnostného vyšetrovania v civilnom letectve.

               (5)

               Bezpečnostné odporúčania sú implicitne verejné, pretože často tvoria záver správ z vyšetrovania, ktoré podľa nariadenia (EÚ) č. 996/2010 majú postavenie verejného dokumentu. Bezpečnostné odporúčania sa okrem toho môžu zverejňovať aj prostredníctvom listov, predbežných vyhlásení/správ alebo štúdií o bezpečnosti. Skutočnosť, že sú verejne prístupné, vo všetkých prípadoch motivuje ich adresátov k tomu, aby na ne odpovedali, a tým zvyšovali bezpečnosť v systéme letectva.

               (6)

               Postavenie odpovedí na bezpečnostné odporúčania nie je vymedzené v nariadení (EÚ) č. 996/2010,

         PRIJALA TOTO ROZHODNUTIE:
   Článok 1
   Predmet úpravy
   Týmto rozhodnutím sa stanovujú opatrenia týkajúce sa prístupových práv do európskeho centrálneho registra bezpečnostných odporúčaní zriadeného v súlade s článkom 18 ods. 5 nariadenia (EÚ) č. 996/2010 o vyšetrovaní a prevencii nehôd a incidentov v civilnom letectve, ktorý obsahuje bezpečnostné odporúčania, ktoré vydali alebo prijali orgány bezpečnostného vyšetrovania, ako aj odpovede na bezpečnostné odporúčania, ktoré vydali.
   Článok 2
   Postavenie bezpečnostných odporúčaní
   Všetky bezpečnostné odporúčania obsiahnuté v databáze uvedenej v článku 1 sa sprístupnia verejnosti prostredníctvom verejnej webovej lokality.
   Článok 3
   Postavenie odpovedí na bezpečnostné odporúčania
   1.   Prístup k odpovediam na bezpečnostné odporúčania je obmedzený na adresátov bezpečnostných odporúčaní.
   2.   Ktorýkoľvek adresát bezpečnostného odporúčania, najmä orgány civilného letectva členských štátov a Európska agentúra pre bezpečnosť letectva, môže požiadať o prístup k odpovediam zahrnutým v databáze uvedenej v článku 1. O prístup k odpovediam zahrnutým v databáze uvedenej v článku 1 môžu požiadať aj orgány bezpečnostného vyšetrovania mimo Európskej únie.
   3.   Adresáti bezpečnostných odporúčaní zašlú svoju žiadosť Európskej komisii.
   4.   Európska komisia žiadosť posúdi a prípad od prípadu rozhodne o tom, či je žiadosť odôvodnená a realizovateľná.
   Článok 4
   Používanie informácií z databázy
   Bezpečnostné odporúčania a odpovede na ne sa nesmú používať na určenie viny alebo zodpovednosti.
   Článok 5
   Postavenie udalostí v civilnom letectve vzhľadom na bezpečnostné odporúčania
   Prístup k udalostiam v civilnom letectve v súvislosti s bezpečnostnými odporúčaniami uvedenými v článku 1 je vymedzený v nariadení Komisie (ES) č. 1321/2007 z 12. novembra 2007, ktorým sa stanovujú vykonávacie pravidlá šírenia informácií zainteresovaným stranám o udalostiach v civilnom letectve podľa smernice Európskeho parlamentu a Rady 2003/42/ES (2), a nariadení Komisie (ES) č. 1330/2007 z 24. septembra 2007, ktorým sa stanovujú vykonávacie pravidlá šírenia informácií zainteresovaným stranám o udalostiach v civilnom letectve podľa článku 7 ods. 2 smernice Európskeho parlamentu a Rady 2003/42/ES (3).
   Článok 6
   Prístup k dokumentom a ochrana osobných údajov
   Toto rozhodnutie sa uplatňuje bez toho, aby bolo dotknuté nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (4).
   Toto rozhodnutie sa uplatňuje v súlade so smernicou Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (5) a nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (6).
   Článok 7
   Nadobudnutie účinnosti
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      V Bruseli 5. decembra 2012

            Za Komisiu

            predseda

         José Manuel BARROSO

      (1)  Ú. v. EÚ L 295, 12.11.2010, s. 35.

      (2)  Ú. v. EÚ L 294, 13.11.2007, s. 3.

      (3)  Ú. v. EÚ L 295, 14.11.2007, s. 7.

      (4)  Ú. v. ES L 145, 31.5.2001, s. 43.

      (5)  Ú. v. ES L 281, 23.11.1995, s. 31.

      (6)  Ú. v. ES L 8, 12.1.2001, s. 1.


title: Rozhodnutie zástupcov vlád členských štátov (EÚ, Euratom) 2015/934 z 12. júna 2015, ktorým sa vymenúva generálny advokát Súdneho dvora

text:
               18.6.2015

               SK

               Úradný vestník Európskej únie

               L 151/24

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2015/934
   z 12. júna 2015,
   ktorým sa vymenúva generálny advokát Súdneho dvora
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Funkčné obdobie štrnástich sudcov a štyroch generálnych advokátov Súdneho dvora sa skončí 6. októbra 2015. Okrem toho sa počet generálnych advokátov Súdneho dvora rozhodnutím Rady 2013/336/EÚ (1) s účinnosťou od 7. októbra 2015 zvýšil na jedenásť. Je potrebné pristúpiť k vymenovaniam na obdobie od 7. októbra 2015 do 6. októbra 2021.

               (2)

               Pán Michal BOBEK bol navrhnutý za kandidáta na generálneho advokáta Súdneho dvora.

               (3)

               Výbor zriadený článkom 255 Zmluvy o fungovaní Európskej únie zaujal stanovisko k vhodnosti pána Michala BOBEKA vykonávať funkciu generálneho advokáta Súdneho dvora,

         PRIJALI TOTO ROZHODNUTIE:
   Článok 1
   Pán Michal BOBEK sa vymenúva za generálneho advokáta Súdneho dvora na obdobie od 7. októbra 2015 do 6. októbra 2021.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 12. júna 2015

            predsedníčka

         I. JUHANSONE

      (1)  Rozhodnutie Rady 2013/336/EÚ z 25. júna 2013, ktorým sa zvyšuje počet generálnych advokátov Súdneho dvora Európskej únie (Ú. v. EÚ L 179, 29.6.2013, s. 92).


title: 2007/768/ES: Rozhodnutie Rady z  19. novembra 2007 , o prijatí Protokolu v mene Európskeho spoločenstva, ktorým sa mení a dopĺňa dohoda TRIPS, podpísaného v Ženeve 6. decembra 2005

text:
               29.11.2007

               SK

               Úradný vestník Európskej únie

               L 311/35

         ROZHODNUTIE RADY
   z 19. novembra 2007,
   o prijatí Protokolu v mene Európskeho spoločenstva, ktorým sa mení a dopĺňa dohoda TRIPS, podpísaného v Ženeve 6. decembra 2005
   (2007/768/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 ods. 5 v spojení s článkom 300 ods. 2 prvým pododsekom prvou vetou a článkom 300 ods. 3 druhým pododsekom,
   so zreteľom na návrh Komisie,
   so zreteľom na súhlas Európskeho parlamentu (1),
   keďže:

               (1)

               Na štvrtom zasadnutí ministerskej konferencie Svetovej obchodnej organizácie (ďalej len „WTO“) 14. novembra 2001 v Dohe bolo prijaté vyhlásenie o dohode TRIPS a verejnom zdraví [dokument WTO č. WT/MIN(01)/DEC/2].

               (2)

               Odsekom 6 tohto vyhlásenia sa Rade pre TRIPS nariadilo, aby našla efektívne riešenie problému v súvislosti s ťažkosťami, s ktorými sa členovia WTO s nedostatočnými alebo žiadnymi výrobnými kapacitami vo farmaceutickom sektore môžu stretnúť v rámci efektívneho využívania udeľovania povinných licencií podľa Dohody o obchodných aspektoch práv duševného vlastníctva (ďalej len „dohoda TRIPS“).

               (3)

               Generálna rada WTO prijala 30. augusta 2003 dočasné rozhodnutie o implementácii odseku 6 vyhlásenia o dohode TRIPS a verejnom zdraví.

               (4)

               V odseku 11 uvedeného rozhodnutia sa stanovuje, že jeho účinnosť, vrátane ním udelených oslobodení, sa pre každého člena končí dňom nadobudnutia účinnosti zmien a doplnení dohody TRIPS, ktorými sa nahrádzajú jeho ustanovenia, pre tohto člena.

               (5)

               S cieľom pretransformovať rozhodnutie z 30. augusta 2003 na zmeny a doplnenia dohody TRIPS Generálna rada WTO prijala 6. decembra 2005 protokol, ktorým sa mení a dopĺňa dohoda TRIPS, a predložila ho na prijatie členom WTO.

               (6)

               V odseku 3 protokolu sa stanovuje, že protokol je otvorený na prijatie členmi do 1. decembra 2007 alebo do neskoršieho dátumu, o ktorom sa môže rozhodnúť na ministerskej konferencii.

               (7)

               Komisia sa v mene Spoločenstva zúčastnila na rokovaniach o protokole.

               (8)

               V súlade s článkom 133 ods. 5 zmluvy je Spoločenstvo oprávnené na uzavieranie dohôd v oblasti obchodných aspektov duševného vlastníctva.

               (9)

               Protokol by sa mal prijať v mene Spoločenstva.

               (10)

               Spoločenstvo vo svojej listine o prijatí by malo takisto potvrdiť, v súlade s článkom 300 ods. 7 zmluvy, že protokol bude pre jeho členské štáty záväzný,

         ROZHODLA TAKTO:
   Článok 1
   Protokol, ktorým sa mení a dopĺňa dohoda TRIPS, podpísaný v Ženeve 6. decembra 2005, sa týmto prijíma v mene Spoločenstva.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu splnomocnenú uložiť listinu o prijatí protokolu u generálneho riaditeľa WTO.
   Článok 3
   Spoločenstvo vo svojej listine o prijatí potvrdzuje, v súlade s článkom 300 ods. 7 zmluvy, že protokol bude pre jeho členské štáty záväzným.

      V Bruseli 19. novembra 2007

            Za Radu

            predseda

         L. AMADO

      (1)  Súhlas z 24. októbra 2007 (zatiaľ neuverejnený v úradnom vestníku).
    ---documentbreak---

               29.11.2007

               SK

               Úradný vestník Európskej únie

               L 311/37

         PREKLAD
   PROTOKOL,
   ktorým sa mení a dopĺňa dohoda TRIPS
   ČLENOVIA SVETOVEJ OBCHODNEJ ORGANIZÁCIE,
   SO ZRETEĽOM na rozhodnutie Generálnej rady v dokumente WT/L/641 prijaté podľa odseku 1 článku X Dohody z Marakešu o založení Svetovej obchodnej organizácie (ďalej len „dohoda WTO“),
   SA DOHODLI TAKTO:

               1.

               Dohoda o obchodných aspektoch práv duševného vlastníctva (ďalej len „dohoda TRIPS“) sa po nadobudnutí platnosti protokolu podľa odseku 4 mení a dopĺňa, ako je uvedené v prílohe k tomuto protokolu, vložením článku 31bis za článok 31 a vložením prílohy k dohode TRIPS za článok 73.

               2.

               Výhrady týkajúce sa akýchkoľvek ustanovení tohto protokolu sú prípustné iba za súhlasu ostatných členov.

               3.

               Tento protokol je otvorený na prijatie členmi do 1. decembra 2007 alebo do neskoršieho dátumu, o ktorom sa môže rozhodnúť na ministerskej konferencii.

               4.

               Tento protokol nadobúda platnosť v súlade s odsekom 3 článku X dohody WTO.

               5.

               Tento protokol sa ukladá u generálneho riaditeľa Svetovej obchodnej organizácie, ktorý všetkým členom čo najskôr pošle overenú kópiu tohto protokolu a oznámenie o každom prijatí tohto protokolu podľa odseku 3.

               6.

               Tento protokol je zaregistrovaný v súlade s ustanoveniami článku 102 Charty Organizácie Spojených národov.

      V Ženeve šiesteho decembra dvetisíc päť v jedinej kópii v anglickom, francúzskom a španielskom jazyku, pričom každé znenie je rovnako autentické.

   PRÍLOHA K PROTOKOLU, KTORÝM SA MENÍ A DOPĹŇA DOHODA TRIPS
   Článok 31bis
   1.   Povinnosti vyvážajúceho člena podľa článku 31 písm. f) sa neuplatňujú, pokiaľ ide o udelenie povinnej licencie z jeho strany, do takej miery, aká je nevyhnutná na účely výroby farmaceutického(-ých) výrobku(-ov) a jeho (ich) vývozu oprávnenému(-ým) dovážajúcemu(-im) členovi(-om), v súlade s podmienkami uvedenými v odseku 2 prílohy k tejto dohode.
   2.   Ak vyvážajúci člen udelil povinnú licenciu podľa systému uvedeného v tomto článku a v prílohe k tejto dohode, v tejto členskej krajine sa podľa článku 31 písm. h) vypláca adekvátna odmena, berúc do úvahy ekonomickú hodnotu využitia, ktoré bolo povolené vo vyvážajúcej členskej krajine, pre dovážajúceho člena. Ak je povinná licencia udelená na tie isté výrobky v oprávnenej dovážajúcej členskej krajine, povinnosť tohto člena podľa článku 31 písm. h) sa neuplatňuje, pokiaľ ide o tie výrobky, v súvislosti s ktorými je podľa prvej vety tohto odseku zaplatená odmena vo vyvážajúcom členovi.
   3.   Vzhľadom na využitie úspor z rozsahu na účely zvýšenia kúpnej sily a zjednodušenia miestnej výroby farmaceutických výrobkov: ak je rozvojová alebo najmenej rozvinutá krajina, ktorá je členom WTO, zmluvnou stranou regionálnej obchodnej dohody, v zmysle článku XXIV GATT z roku 1994 a rozhodnutia z 28. novembra 1979 o diferenčnom a priaznivejšom zaobchádzaní, reciprocite a väčšej účasti rozvojových krajín (L/4903), ktorej najmenej polovicu súčasného členstva predstavujú krajiny uvedené na zozname najmenej rozvinutých krajín Organizácie Spojených národov, povinnosť tohto člena podľa článku 31 písm. f) sa neuplatňuje do takej miery, aká je nevyhnutná na to, aby sa farmaceutické výrobky vyrábané v tejto členskej krajine alebo dovážané do tejto členskej krajiny na základe povinnej licencie vyvážali na trhy iných rozvojových alebo najmenej rozvinutých krajín, ktoré sú zmluvnými stranami dohody a ktorých sa týka daný problém v oblasti verejného zdravia. Je zrejmé, že to nebude mať vplyv na územnú povahu dotknutých patentových práv.
   4.   Členovia nemajú výhrady k žiadnym opatreniam prijatým v súlade s ustanoveniami tohto článku a prílohy k tejto dohode podľa pododseku 1 písm. b) a pododseku 1 písm. c) článku XXIII GATT z roku 1994.
   5.   Tento článok a príloha k tejto dohode sa nedotýkajú práv, povinností a flexibilít, ktoré majú členovia podľa ustanovení tejto dohody, iných ako písmená f) a h) článku 31, vrátane tých, ktoré boli opätovne potvrdené vyhlásením o dohode TRIPS a verejnom zdraví [WT/MIN(01)/DEC/2], a ich výkladu. Nedotýkajú sa ani miery, do akej možno farmaceutické výrobky vyrábané na základe povinnej licencie vyvážať podľa ustanovení článku 31 písm. f).

      PRÍLOHA K DOHODE TRIPS

                  1.

                  Na účely článku 31bis a tejto prílohy:

                              a)

                              „farmaceutickým výrobkom“ je každý patentovaný výrobok alebo výrobok vyrobený patentovaným postupom vo farmaceutickom sektore, ktorý je potrebný na riešenie problému v oblasti verejného zdravia, ako sa uznáva v odseku 1 vyhlásenia o dohode TRIPS a verejnom zdraví [WT/MIN(01)/DEC/2]. Je zrejmé, že by to zahŕňalo aj aktívne zložky potrebné na jeho výrobu a diagnostické súpravy potrebné na jeho použitie (1);

                              b)

                              „oprávneným dovážajúcim členom“ je každá najmenej rozvinutá členská krajina a každý iný člen, ktorý oznámil (2) Rade pre TRIPS svoj úmysel využívať systém uvedený v článku 31bis a v tejto prílohe (ďalej len „systém“) ako dovozca, je zrejmé, že člen môže kedykoľvek oznámiť, že bude úplne alebo obmedzeným spôsobom využívať systém, napríklad v prípade národného ohrozenia alebo iných okolností mimoriadnej naliehavosti, alebo v prípadoch verejného využitia, ktoré nemá obchodný charakter. Je potrebné poznamenať, že členovia nebudú využívať systém ako dovážajúci členovia (3) a že niektorí členovia vyhlásili, že ak tento systém využijú, bude to iba v situáciách národného ohrozenia alebo za iných okolností mimoriadnej naliehavosti;

                              c)

                              „vyvážajúcim členom“ je člen, ktorý využíva systém na výrobu farmaceutických výrobkov pre oprávnenú členskú krajinu a ich dovoz do tejto oprávnenej členskej krajiny.

                  2.

                  Podmienky uvedené v odseku 1 článku 31bis:

                              a)

                              oprávnený(-í) dovážajúci člen(-ovia) (4) oznámil(-i) (5) Rade pre TRIPS, že:

                                          i)

                                          uvádza(-jú) názvy a predpokladané množstvá potrebného(-ých) výrobku(-ov) (5);

                                          ii)

                                          potvrdzuje(-ú), že príslušný oprávnený dovážajúci člen, iný ako najmenej rozvinutá členská krajina, stanovil, že má nedostatočné alebo nemá žiadne výrobné kapacity vo farmaceutickom sektore na výrobu príslušného(-ých) výrobku(-ov), jedným zo spôsobov uvedených v dodatku k tejto prílohe, a

                                          iii)

                                          potvrdzuje(-ú) v prípade, že farmaceutický výrobok je patentovaný na jeho (ich) území, že udelil(-i) alebo zamýšľa(-jú) udeliť povinnú licenciu v súlade s článkami 31 a 31bis tejto dohody a ustanovení tejto prílohy (6);

                              b)

                              povinná licencia vydaná vyvážajúcim členom na základe tohto systému obsahuje tieto podmienky:

                                          i)

                                          na základe licencie možno vyrobiť iba množstvo potrebné na splnenie potrieb oprávneného(-ých) dovážajúceho(-ich) člena(-ov) a celá táto výroba sa vyváža do členskej(-ých) krajiny(-ín), ktorá(-é) oznámila(-i) svoje potreby Rade pre TRIPS;

                                          ii)

                                          výrobky vyrobené na základe licencie sú jasne identifikované ako vyrobené na základe systému prostredníctvom osobitného označenia. Dodávatelia by mali takéto výrobky rozlišovať prostredníctvom osobitného balenia a/alebo osobitného zafarbenia/tvarovania samotných výrobkov pod podmienkou, že takéto rozlíšenie je uskutočniteľné a nemá zásadný vplyv na cenu, a

                                          iii)

                                          pred tým, ako sa začne preprava, v licencii uverejnenej na internetovej stránke (7) sa uvádzajú tieto informácie:

                                                      —

                                                      množstvá, ktoré sa majú dodať na každé miesto určenia, ako je uvedené v bode i), a

                                                      —

                                                      spôsoby rozlíšenia výrobku(-ov) uvedené v bode ii);

                              c)

                              vyvážajúci člen oznamuje (8) Rade pre TRIPS udelenie licencie, vrátane podmienok k nej pripojených (9). Poskytnuté informácie zahŕňajú názov a adresu držiteľa licencie, výrobok(-ky), na ktorý(-é) bola udelená licencia, množstvo(-á), na ktoré bola udelená, krajinu(-y), do ktorej(-ých) sa výrobok(-ky) má (majú) dodať, a platnosť licencie. V oznámení sa takisto uvádza internetová stránka uvedená v písmene b) bode iii).

                  3.

                  S cieľom zabezpečiť, aby sa výrobky dovážané na základe systému použili na účely verejného zdravia, čo je dôvodom ich dovozu, oprávnení dovážajúci členovia prijímajú v rámci svojich možností primerané opatrenia, úmerné ich administratívnym kapacitám a riziku obchodnej diverzie, na zabránenie opätovnému vývozu výrobkov, ktoré boli skutočne dovezené na ich územia na základe systému. V prípade, že oprávnený dovážajúci člen, ktorý je rozvojovou krajinou alebo najmenej rozvinutou krajinou, má ťažkosti pri implementácii tohto ustanovenia, rozvinuté členské krajiny poskytujú na základe žiadosti a vzájomne odsúhlasených podmienok technickú a finančnú spoluprácu s cieľom zjednodušiť túto implementáciu.

                  4.

                  Členovia zabezpečujú dostupnosť účinných právnych prostriedkov s cieľom zabrániť dovozu a predaju výrobkov, ktoré boli vyrobené na základe systému a presmerované na ich trhy v rozpore s jeho ustanoveniami, na ich územiach použitím prostriedkov, ktoré už majú byť na základe tejto dohody dostupné. Ak ktorýkoľvek člen usudzuje, že takéto opatrenia sa ukázali byť na tento účel nedostatočnými, záležitosť možno na žiadosť tohto člena preskúmať v rámci Rady pre TRIPS.

                  5.

                  Vzhľadom na využitie úspor z rozsahu na účely zvýšenia kúpnej sily a zjednodušenia miestnej výroby farmaceutických výrobkov sa uznáva, že by sa mal presadzovať vývoj systémov zabezpečujúcich udeľovanie regionálnych patentov, ktoré by mali byť uplatniteľné v členských krajinách uvedených v článku 31bis ods. 3. Na tento účel sa rozvinuté členské krajiny zaviazali poskytovať technickú spoluprácu v súlade s článkom 67 tejto dohody, aj v spojení s inými príslušnými medzivládnymi organizáciami.

                  6.

                  Členovia uznávajú vhodnosť presadzovania transferu technológií a vytvárania kapacít vo farmaceutickom sektore s cieľom predchádzať problému, s ktorým sa stretávajú členovia s nedostatočnými alebo žiadnymi výrobnými kapacitami vo farmaceutickom sektore. Na tento účel sa oprávnení dovážajúci členovia a vyvážajúci členovia vyzývajú, aby používali systém takým spôsobom, aby sa presadzoval tento cieľ. Členovia sa zaväzujú spolupracovať pri venovaní osobitnej pozornosti transferu technológií a vytváraniu kapacít vo farmaceutickom sektore pri práci, ktorá sa má vykonať podľa článku 66.2 tejto dohody, odseku 7 vyhlásenia o dohode TRIPS a verejnom zdraví, a akejkoľvek ďalšej príslušnej práci Rady pre TRIPS.

                  7.

                  Rada pre TRIPS každoročne skúma fungovanie systému s cieľom zabezpečiť jeho účinné uplatňovanie a Generálnej rade predkladá výročné správy o jeho fungovaní.

      DODATOK K PRÍLOHE K DOHODE TRIPS
      Hodnotenie výrobných kapacít vo farmaceutickom sektore
      Najmenej rozvinuté členské krajiny sa považujú za krajiny s nedostatočnými alebo žiadnymi výrobnými kapacitami vo farmaceutickom sektore.
      V prípade iných oprávnených dovážajúcich členov možno nedostatočné alebo žiadne výrobné kapacity na výrobu príslušného(-ých) výrobku(-ov) stanoviť jedným z týchto spôsobov:

                  i)

                  príslušný člen stanovil, že nemá žiadnu výrobnú kapacitu vo farmaceutickom sektore,
                  alebo

                  ii)

                  ak člen má nejakú výrobnú kapacitu v tomto sektore, preskúmal ju a zistil, že okrem kapacity, ktorú má alebo kontroluje vlastník patentu, je v súčasnosti nedostatočná na účely splnenia jeho potrieb. Ak sa stanoví, že táto kapacita sa stala dostatočnou na splnenie potrieb člena, systém sa už neuplatňuje.

      (1)  Tento pododsek sa nedotýka pododseku 1 písm. b).

      (2)  Je zrejmé, že na využitie tohto systému nie je potrebné schválenie tohto oznámenia orgánom WTO.

      (3)  Austrália, Kanada, Európske spoločenstvá a na účely článku 31bis a tejto prílohy ich členské štáty, Island, Japonsko, Nový Zéland, Nórsko, Švajčiarsko a Spojené štáty americké.

      (4)  Spoločné oznámenia poskytujúce informácie požadované na základe tohto pododseku možno vykonať prostredníctvom regionálnych organizácií uvedených v článku 31bis ods. 3 v mene oprávnených dovážajúcich členov, ktorí využívajú systém a sú ich zmluvnými stranami, so súhlasom týchto zmluvných strán.

      (5)  Oznámenie zverejní sekretariát WTO na internetovej stránke WTO určenej tomuto systému.

      (6)  Tento pododsek sa nedotýka článku 66.1 tejto dohody.

      (7)  Držiteľ licencie môže na tento účel použiť svoju internetovú stránku alebo za pomoci sekretariátu WTO internetovú stránku WTO určenú tomuto systému.

      (8)  Je zrejmé, že na využitie tohto systému nie je potrebné schválenie tohto oznámenia orgánom WTO.

      (9)  Oznámenie zverejní sekretariát WTO na internetovej stránke WTO určenej tomuto systému.


title: 2013/457/EÚ: Rozhodnutie Rady zo 16. septembra 2013 , ktorým sa vymenúva sudca Súdu pre verejnú službu Európskej únie

text:
               18.9.2013

               SK

               Úradný vestník Európskej únie

               L 247/37

         ROZHODNUTIE RADY
   zo 16. septembra 2013,
   ktorým sa vymenúva sudca Súdu pre verejnú službu Európskej únie
   (2013/457/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 257 štvrtý odsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Podľa článku 2 a článku 3 ods. 1 prílohy I k Protokolu č. 3 o štatúte Súdneho dvora Európskej únie, ktorý tvorí prílohu k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, by sa po odstúpení pani Ireny BORUTY z funkcie sudkyne Súdu pre verejnú službu Európskej únie (ďalej len „Súd pre verejnú službu“) mal vymenovať sudca na obdobie od 1. októbra 2013 do 30. septembra 2019.

               (2)

               Bolo vyhlásené verejné výberové konanie (1).

               (3)

               Výbor zriadený článkom 3 ods. 3 prílohy I k Protokolu č. 3 sa zišiel 4. a 5. júna a 2. a 3. júla 2013. Na základe rokovaní vydal výbor stanovisko k vhodnosti kandidátov na výkon funkcie sudcu Súdu pre verejnú službu, ku ktorému pripojil zoznam kandidátov s najvhodnejšími skúsenosťami na vysokej úrovni.

               (4)

               Je preto vhodné vymenovať jednu z osôb, ktoré sa nachádzajú na uvedenom zozname, za sudcu Súdu pre verejnú službu na obdobie od 1. októbra 2013 do 30. septembra 2019 a dbať pritom na vyvážené zloženie Súdu pre verejnú službu na čo možno najširšom zemepisnom základe spomedzi štátnych príslušníkov členských štátov a s ohľadom na zastúpenie vnútroštátnych právnych systémov,

         PRIJALA TOTO ROZHODNUTIE:
   Článok 1
   Za sudcu Súdu pre verejnú službu Európskej únie sa na obdobie od 1. októbra 2013 do 30. septembra 2019 vymenúva pán Jesper SVENNINGSEN.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 16. septembra 2013

            Za Radu

            predseda

         L. LINKEVIČIUS

      (1)  Ú. v. EÚ C 82, 21.3.2013, s. 5.


title: Rozhodnutie Rady (SZBP) 2016/2382 z 21. decembra 2016, ktorým sa zriaďuje Európska akadémia bezpečnosti a obrany (EABO) a zrušuje rozhodnutie 2013/189/SZBP

text:
               23.12.2016

               SK

               Úradný vestník Európskej únie

               L 352/60

         ROZHODNUTIE RADY (SZBP) 2016/2382
   z 21. decembra 2016,
   ktorým sa zriaďuje Európska akadémia bezpečnosti a obrany (EABO) a zrušuje rozhodnutie 2013/189/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. júla 2005 prijala jednotnú akciu 2005/575/SZBP, ktorou sa zriaďuje Európska akadémia bezpečnosti a obrany (1) (ďalej len „EABO“). Uvedenú jednotnú akciu nahradila jednotná akcia Rady 2008/550/SZBP (2). Uvedená jednotná akcia sa následne zrušila rozhodnutím Rady 2013/189/SZBP (3).

               (2)

               V novembri 2008 Rada prijala európsku iniciatívu na výmenu mladých dôstojníkov, ktorá bola inšpirovaná programom Erasmus (4), a dohodla sa na tom, že pracovná skupina poverená vykonávaním sa bude schádzať v rámci výkonnej akademickej rady EABO.

               (3)

               Riadiaci výbor EABO sa 15. júla 2016 dohodol na odporúčaniach v súvislosti s budúcimi perspektívami EABO.

               (4)

               Odborná príprava a vzdelávanie v rámci EABO sa má uskutočňovať v oblasti SBOP/SZBP, a to aj v oblastiach stabilizácie, riešenia konfliktov a podmienok potrebných pre udržateľný rozvoj.

               (5)

               Zatiaľ čo personál EABO by mal tvoriť hlavne vyslaný personál, môže byť potrebné obsadiť miesto administratívneho a finančného asistenta zmluvným zamestnancom.

               (6)

               Podľa rozhodnutia Rady 2010/427/EÚ (5) má ESVČ poskytovať EABO podporu, ktorú v minulosti zabezpečoval Generálny sekretariát Rady,

         PRIJALA TOTO ROZHODNUTIE:
   KAPITOLA I

      ZRIADENIE, POSLANIE, CIELE A ÚLOHY

   Článok 1
   Zriadenie
   Týmto sa zriaďuje Európska akadémia bezpečnosti a obrany (ďalej len „EABO“).
   Článok 2
   Poslanie
   EABO poskytuje odbornú prípravu a vzdelávanie v oblasti spoločnej bezpečnostnej a obrannej politiky (ďalej len „SBOP“) Únie v širšom kontexte spoločnej zahraničnej a bezpečnostnej politiky (ďalej len „SZBP“) na európskej úrovni s cieľom rozvíjať a posilňovať jednotné chápanie SBOP a SZBP medzi civilným a vojenským personálom a prostredníctvom svojich činností v oblasti odbornej prípravy a vzdelávania (ďalej len „odborná príprava a vzdelávanie EABO“) identifikovať a šíriť najlepšie postupy vo vzťahu k rôznym otázkam SBOP a SZBP.
   Článok 3
   Ciele
   EABO má tieto ciele:

               a)

               ďalej posilňovať spoločnú európsku bezpečnostnú a obrannú kultúru v rámci Únie a presadzovať zásady ustanovené v článku 21 ods. 1 Zmluvy o EÚ za hranicami Únie;

               b)

               podporovať lepšie chápanie SBOP ako zásadnej zložky SZBP;

               c)

               poskytovať pre subjekty Únie kvalifikovaný personál schopný efektívne pracovať vo všetkých oblastiach SBOP a SZBP;

               d)

               poskytovať pre orgány štátnej správy a zamestnancov členských štátov kvalifikovaný personál s dobrou znalosťou politík Únie, jej inštitúcií a postupov v oblasti SBOP a SZBP;

               e)

               poskytovať u personálu misií a operácií SBOP spoločné chápanie zásad fungovania misií a operácií SBOP a pocit spoločnej európskej identity;

               f)

               poskytovať odbornú prípravu a vzdelávanie podľa potrieb misií a operácií SBOP v tejto oblasti;

               g)

               podporovať partnerstvá Únie v oblasti SBOP a SZBP, a najmä partnerstvá s krajinami, ktoré sa podieľajú na misiách SBOP;

               h)

               podporovať civilné krízové riadenie, a to aj v oblasti predchádzania konfliktom a vytvárania a udržiavania podmienok potrebných pre udržateľný rozvoj;

               i)

               propagovať európsku iniciatívu na výmenu mladých dôstojníkov;

               j)

               pomáhať pri rozvíjaní profesijných vzťahov a kontaktov medzi účastníkmi odbornej prípravy a vzdelávania.

         V prípade potreby sa venuje pozornosť zabezpečeniu súladu s ostatnými činnosťami Únie.
   Článok 4
   Úlohy EABO
   1.   Hlavnými úlohami EABO sú v súlade s jej poslaním a cieľmi organizácia a vykonávanie činností odbornej prípravy a vzdelávania v oblasti SBOP a SZBP.
   2.   Činnosti odbornej prípravy a vzdelávania EABO zahŕňajú:

               a)

               základné a pokročilé kurzy podporujúce všeobecné chápanie SBOP a SZBP;

               b)

               kurzy rozvíjajúce vodcovské kvality;

               c)

               kurzy priamo podporujúce misie a operácie SBOP vrátane odbornej prípravy a vzdelávania pred nasadením, ako aj počas misie alebo operácie;

               d)

               kurzy podporujúce partnerstvá EÚ a krajiny, ktoré sa zúčastňujú na misiách a operáciách SBOP;

               e)

               moduly podporujúce civilnú a vojenskú odbornú prípravu a vzdelávanie v oblasti SBOP a SZBP;

               f)

               kurzy, semináre, programy a konferencie SBOP a SZBP pre špecializované publikum alebo s osobitným zameraním;

               g)

               spoločné moduly v rámci európskej iniciatívy na výmenu mladých dôstojníkov, ktorá je inšpirovaná programom Erasmus.

         EABO podporuje a propaguje prostredníctvom spoločných modulov uvedených v prvom pododseku aj európske semestre a spoločné magisterské štúdiá, hoci formálne nepatria k činnostiam odbornej prípravy a vzdelávania EABO.
   Ďalšie činnosti odbornej prípravy a vzdelávania sa uskutočňujú v súlade s rozhodnutiami riadiaceho výboru uvedeného v článku 9 (ďalej len „riadiaci výbor“).
   3.   Okrem činností uvedených v odseku 2 EABO najmä:

               a)

               podporuje vzťahy, ktoré sa majú nadviazať medzi inštitútmi uvedenými v článku 5 ods. 1 a zapojenými do siete upravenej v uvedenom odseku (ďalej len „sieť“);

               b)

               prevádzkuje a ďalej vyvíja elektronický vzdelávací systém (e-learning), ktorý slúži na podporu odbornej prípravy a vzdelávania v oblasti SBOP a SZBP alebo, vo výnimočných prípadoch, ako samostatná forma odbornej prípravy a vzdelávania;

               c)

               vypracúva a vydáva učebný materiál na odbornú prípravu a vzdelávanie v oblasti SBOP a SZBP, pričom tiež vychádza z už existujúcich relevantných materiálov;

               d)

               podporuje združenie absolventov bývalých účastníkov odbornej prípravy;

               e)

               podporuje výmenné programy v oblasti SBOP a SZBP medzi inštitútmi odbornej prípravy a vzdelávacími inštitúciami členských štátov;

               f)

               funguje ako správca pre oblasti (compartment administrator) modulu Schoolmaster projektu Goalkeeper a prostredníctvom tohto modulu prispieva k výročnému programu odbornej prípravy Únie v oblasti SBOP;

               g)

               poskytuje podporu pre riadenie odbornej prípravy a vzdelávania v oblasti predchádzania konfliktom, civilného krízového riadenia, vytvárania alebo udržiavania podmienok potrebných pre udržateľný rozvoj a iniciatív v oblasti reformy sektora bezpečnosti a podporuje povedomie o kybernetickej bezpečnosti a o hybridných hrozbách;

               h)

               organizuje a vedie výročné konferencie siete s účasťou civilných a vojenských odborníkov na odbornú prípravu a vzdelávanie v oblasti SBOP z inštitútov a ministerstiev členských štátov pre odbornú prípravu a vzdelávanie a v prípade potreby relevantných externých subjektov v oblasti odbornej prípravy a vzdelávania, a

               i)

               udržiava vzťahy s relevantnými aktérmi v oblasti slobody, bezpečnosti a spravodlivosti, v oblasti rozvoja a spolupráce, ako aj s príslušnými medzinárodnými organizáciami.

         KAPITOLA II

      ORGANIZÁCIA

   Článok 5
   Sieť
   1.   EABO je organizovaná ako sieť spájajúca civilné a vojenské inštitúty, vysoké školy, akadémie, univerzity, inštitúcie a iné subjekty zaoberajúce sa otázkami bezpečnostnej a obrannej politiky v rámci Únie, určené členskými štátmi, a Inštitút Európskej únie pre bezpečnostné štúdie (ďalej len „EUISS“).
   EABO nadviaže úzke vzťahy s inštitúciami a príslušnými agentúrami Únie, najmä:

               a)

               s Agentúrou EÚ pre odbornú prípravu v oblasti presadzovania práva (ďalej len „CEPOL“);

               b)

               s Európskou agentúrou pre pohraničnú a pobrežnú stráž (ďalej len „Frontex“);

               c)

               s Európskou obrannou agentúrou (ďalej len „EDA“);

               d)

               so Satelitným strediskom Európskej únie (ďalej len „EU SatCen“) a

               e)

               s Európskym policajným úradom (ďalej len „Europol“).

         2.   Medzinárodné, medzivládne, vládne a mimovládne organizácie môžu vo vhodných prípadoch získať postavenie „pridružených partnerov siete“, pričom podrobné podmienky schváli riadiaci výbor.
   3.   EABO svoju činnosť vykonáva pod vedením vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“).
   Článok 6
   Úloha Inštitútu Európskej únie pre bezpečnostné štúdie
   1.   EUISS ako súčasť siete EABO spolupracuje s EABO tak, že poskytuje svoje odborné znalosti a spôsobilosti v oblasti získavania poznatkov na účely odbornej prípravy EABO, a to aj prostredníctvom publikácií EUISS a v medziach svojich spôsobilostí.
   2.   EUISS predovšetkým zabezpečuje prednášky analytikov EUISS a prispieva k ďalšiemu rozvoju obsahu elektronického vzdelávania EABO.
   3.   EUISS tiež podporuje združenie absolventov EABO.
   Článok 7
   Právna spôsobilosť
   1.   EABO má právnu spôsobilosť potrebnú na

               a)

               plnenie svojich úloh a cieľov;

               b)

               na uzatváranie zmlúv a administratívnych dojednaní, ktoré sú potrebné na jej fungovanie, vrátane spôsobilosti vysielať pracovníkov a prijímať zmluvných zamestnancov, na nadobúdanie vybavenia, predovšetkým vyučovacích pomôcok, ako aj právnu spôsobilosť;

               c)

               vlastniť bankové účty a

               d)

               byť účastníkom súdnych konaní.

         2.   Všetky záväzky, ktoré môžu vyplynúť zo zmlúv, ktoré EABO uzavrie, sa uhrádzajú z finančných prostriedkov, ktoré má k dispozícii podľa článkov 16 a 17.
   Článok 8
   Štruktúra
   V rámci EABO sa vytvára táto štruktúra:

               a)

               riadiaci výbor zodpovedný za celkovú koordináciu a riadenie odbornej prípravy a vzdelávania EABO;

               b)

               výkonná akademická rada (ďalej len „rada“) zodpovedná za kvalitu a ucelenosť odbornej prípravy a vzdelávania EABO;

               c)

               vedúci EABO (ďalej len „vedúci“), ktorý je jediným právnym zástupcom EABO, je zodpovedný za finančné a administratívne riadenie EABO a ktorý radí výboru a rade vo veciach organizácie a riadenia činnosti EABO;

               d)

               sekretariát EABO (ďalej len „sekretariát“), ktorý pomáha vedúcemu pri plnení jeho úloh, a najmä pri poskytovaní pomoci rade s cieľom zabezpečiť celkovú kvalitu a ucelenosť odbornej prípravy a vzdelávania EABO.

         Článok 9
   Riadiaci výbor
   1.   Rozhodovacím orgánom EABO je riadiaci výbor, do ktorého každý členský štát vymenúva jedného zástupcu. Každého člena výboru môže zastupovať alebo sprevádzať náhradník.
   2.   Na zasadnutiach riadiaceho výboru môžu jeho členov sprevádzať odborníci.
   3.   Riadiacemu výboru predsedá zástupca vysokého predstaviteľa, ktorý má náležité skúsenosti. Výbor zasadá aspoň štyrikrát ročne.
   4.   Zástupcovia krajín pristupujúcich k Únii sa môžu na zasadnutiach riadiaceho výboru zúčastňovať ako aktívni pozorovatelia.
   5.   Vedúci, ďalší zamestnanci EABO, predseda rady a prípadne predsedovia jej jednotlivých zložení, ako aj zástupca Komisie a ďalších inštitúcií EÚ vrátane ESVČ sa na zasadnutiach riadiaceho výboru zúčastňujú bez hlasovacieho práva.
   6.   Riadiaci výbor má tieto úlohy:

               a)

               schvaľovať a pravidelne preskúmavať činnosti odbornej prípravy a vzdelávania EABO, v ktorej sa budú odzrkadľovať dohodnuté požiadavky na odbornú prípravu a vzdelávanie EABO;

               b)

               schvaľovať ročný učebný plán EABO;

               c)

               vyberať a podľa priority zoraďovať činnosti odbornej prípravy a vzdelávania, ktoré sa majú vykonávať v rámci EABO, s prihliadnutím na dostupné zdroje EABO a na stanovené požiadavky na odbornú prípravu a vzdelávanie;

               d)

               vyberať hostiteľský členský štát alebo členské štáty, v ktorých budú činnosti odbornej prípravy a vzdelávania EABO prebiehať, a inštitúty, ktoré ich budú realizovať;

               e)

               rozhodovať o otvorení možnosti, že sa v rámci všeobecného politického rámca stanoveného Politickým a bezpečnostným výborom zúčastnia konkrétnych činností odbornej prípravy a vzdelávania EABO tretie krajiny;

               f)

               prijímať učebné osnovy pre všetky činnosti odbornej prípravy a vzdelávania EABO;

               g)

               brať na vedomie hodnotiace správy týkajúce sa kurzov;

               h)

               brať na vedomie všeobecnú výročnú správu o činnostiach odbornej príprave a vzdelávania EABO a prijímať odporúčania v nej uvedené, ktoré sa postúpia príslušným orgánom Rady;

               i)

               celkovo usmerňovať prácu rady;

               j)

               vymenúvať predsedov výkonnej akademickej rady a jej jednotlivých zložení;

               k)

               prijímať potrebné rozhodnutia týkajúce sa fungovania EABO, pokiaľ ich neprijíma iný orgán;

               l)

               na základe návrhov vedúceho schvaľovať ročný rozpočet a akékoľvek opravné rozpočty;

               m)

               schvaľovať ročné účtovné závierky a udeľovať vedúcemu absolutórium;

               n)

               schvaľovať ďalšie pravidlá vzťahujúce sa na výdavky, ktoré spravuje EABO;

               o)

               schvaľovať akékoľvek finančné dohody a technické dojednania s Komisiou, ESVČ, s agentúrou Únie alebo s členským štátom týkajúce sa financovania alebo plnenia výdavkov EABO;

               p)

               prispievať k procesu výberu vedúceho, ako sa stanovuje v článku 11 ods. 3.

         7.   Riadiaci výbor prijme svoj rokovací poriadok.
   8.   Riadiaci výbor sa uznáša kvalifikovanou väčšinou, ako sa vymedzuje v článku 16 ods. 4 Zmluvy o EÚ, s výnimkou prípadu stanoveného v článku 2 ods. 6 rozpočtových pravidiel, ktoré sa vzťahujú na výdavky hradené zo strany EABO a na jej financovanie.
   Článok 10
   Výkonná akademická rada
   1.   Rada je zložená z vysokých zástupcov civilných a vojenských inštitútov a iných subjektov určených členskými štátmi na podporu vykonávania činností odbornej prípravy a vzdelávania EABO, a z riaditeľa EUISS alebo zástupcu riaditeľa.
   2.   Predsedu rady vymenúva riadiaci výbor spomedzi členov rady.
   3.   Na zasadnutia rady sa prizývajú zástupcovia Komisie a ESVČ.
   4.   Vysokí zástupcovia pridružených partnerov siete sa na zasadnutia výboru prizývajú ako aktívni pozorovatelia.
   5.   Na zasadnutia rady možno prizývať akademických odborníkov a vyšších úradníkov inštitúcií Únie a vnútroštátnych inštitúcií ako pozorovateľov. V prípade potreby a na individuálnom základe možno na zasadnutia rady prizvať aj akademických odborníkov a vyšších úradníkov, ktorí zastupujú inštitúty, ktoré nie sú členmi siete.
   6.   Rada má tieto úlohy:

               a)

               poskytovať riadiacemu výboru akademické poradenstvo a odporúčania;

               b)

               plniť prostredníctvom siete dohodnutý ročný učebný plán;

               c)

               vykonávať dohľad nad elektronickým vzdelávacím systémom;

               d)

               pripravovať učebné osnovy pre všetky činnosti odbornej prípravy a vzdelávania EABO;

               e)

               zabezpečovať všeobecnú koordináciu činností odbornej prípravy a vzdelávania EABO medzi všetkými inštitútmi;

               f)

               posudzovať úroveň činností odbornej prípravy a vzdelávania v predchádzajúcom akademickom roku;

               g)

               predkladať riadiacemu výboru návrhy na činnosti odbornej prípravy a vzdelávania na nasledujúci akademický rok;

               h)

               zabezpečovať systematické hodnotenie všetkých činností odbornej prípravy a vzdelávania EABO a schvaľovať hodnotiace správy kurzov;

               i)

               podieľať sa na vypracúvaní návrhu rámcovej výročnej správy o činnosti EABO;

               j)

               podporovať vykonávanie európskej iniciatívy na výmenu mladých dôstojníkov, ktorá je inšpirovaná programom Erasmus.

         7.   Na účely plnenia svojich úloh môže rada zasadať v rôznych zloženiach zameraných na rôzne projekty. Riadiaci výbor schvaľuje uvedené zloženia a Rada vypracúva pravidlá a podmienky, ktorými sa riadi vytváranie a fungovanie týchto zložení. Každé zloženie informuje radu o svojich aktivitách aspoň raz za rok, pričom jeho mandát možno následne predĺžiť.
   8.   Rade a všetkým jej zloženiam bude poskytovať podporu a pomáhať člen sekretariátu EABO. Tento člen sa zúčastňuje na zasadnutiach bez hlasovacieho práva. Ak nie je možné určiť iného kandidáta, tento člen môže zároveň zasadnutiam predsedať.
   9.   Rokovací poriadok rady a každého z jej zložení prijíma riadiaci výbor.
   Článok 11
   Vedúci
   1.   Vedúci:

               a)

               je zodpovedný za činnosti EABO;

               b)

               je jediným právnym zástupcom EABO;

               c)

               je zodpovedný za finančné a administratívne riadenie EABO;

               d)

               poskytuje poradenstvo riadiacemu výboru a rade a podporuje ich činnosť a

               e)

               koná ako zástupca EABO pre činnosti odbornú prípravy a vzdelávania v rámci siete i mimo nej.

         2.   Kandidáti na miesto vedúceho musia byť osobami s uznávanými dlhoročnými odbornými znalosťami a so skúsenosťami v oblasti odbornej prípravy a vzdelávania. Členské štáty môžu navrhovať kandidátov na miesto vedúceho. V súlade s uplatniteľnými pravidlami sa o toto miesto môžu uchádzať zamestnanci inštitúcií Únie a ESVČ.
   3.   Predbežné výberové konanie prebieha pod vedením vysokého predstaviteľa. Komisia pre predbežný výber sa skladá z troch zástupcov ESVČ. Predsedá jej predseda riadiaceho výboru. Na základe výsledkov predbežného výberu predloží vysoký predstaviteľ riadiacemu výboru odporúčanie s užším zoznamom aspoň troch kandidátov, ktorý sa zostaví v poradí podľa preferencií komisie pre predbežný výber. Aspoň polovica z kandidátov na užšom zozname by mala pochádzať z členských štátov. Kandidáti predstavia riadiacemu výboru svoje predstavy týkajúce sa budúcnosti EABO, po čom sa členské štáty vyzvú, aby v písomnom tajnom hlasovaní zoradili kandidátov podľa svojich preferencií. Vedúceho vymenúva vysoký predstaviteľ ako zamestnanca ESVČ.
   4.   Vedúci má najmä tieto úlohy:

               a)

               prijíma všetky kroky, vrátane prijímania interných administratívnych pokynov a zverejňovania oznámení, potrebné na zabezpečenie dobrého fungovania činností EABO;

               b)

               na základe návrhov predložených radou vypracúva predbežný návrh výročnej správy EABO a predbežný návrh jej pracovného programu, ktoré sa predkladajú riadiacemu výboru;

               c)

               koordinuje vykonávanie pracovného programu EABO;

               d)

               udržiava kontakty s príslušnými orgánmi v členských štátoch;

               e)

               udržiava kontakty s príslušnými externými subjektmi odbornej prípravy a vzdelávania v oblasti SZBP a SBOP;

               f)

               v prípade potreby uzatvára technické dohody o odbornej príprave a vzdelávaní EABO s príslušnými orgánmi a subjektmi odbornej prípravy a vzdelávania v oblasti SZBP a SBOP;

               g)

               plní akékoľvek ďalšie úlohy, ktorými ho poverí riadiaci výbor.

         5.   Vedúci je zodpovedný za finančné a administratívne riadenie EABO, a najmä:

               a)

               zostavuje všetky návrhy rozpočtov a predkladá ich riadiacemu výboru;

               b)

               prijíma rozpočty po ich schválení riadiacim výborom;

               c)

               plní funkciu povoľujúceho úradníka pre rozpočet EABO;

               d)

               otvára jeden alebo viacero bankových účtov v mene EABO;

               e)

               dojednáva, predkladá riadiacemu výboru a uzatvára akékoľvek finančné dohody a/alebo technické dojednania s Komisiou, ESVČ alebo členským štátom týkajúce sa financovania a/alebo plnenia výdavkov EABO;

               f)

               s pomocou výberovej komisie vyberá zamestnancov sekretariátu;

               g)

               dojednáva a podpisuje v mene EABO všetky výmeny listov na účely vyslania zamestnancov sekretariátu do EABO;

               h)

               dojednáva a podpisuje v mene EABO pracovné zmluvy všetkých zamestnancov, ktorých mzda sa hradí z rozpočtu EABO;

               i)

               vo všeobecnej rovine zastupuje EABO na účely všetkých právnych úkonov, ktoré majú finančné dôsledky;

               j)

               predkladá riadiacemu výboru ročné účtovné závierky EABO.

         6.   Vedúci sa za svoju činnosť zodpovedá riadiacemu výboru.
   Článok 12
   Sekretariát EABO
   1.   Sekretariát pomáha vedúcemu pri plnení úloh vedúceho.
   2.   Sekretariát poskytuje pomoc riadiacemu výboru, rade a jej zloženiam a inštitútom pri riadení, koordinácií a organizovaní činností odbornej prípravy a vzdelávania EABO;
   3.   Sekretariát poskytuje rade podporu a pomoc pri zabezpečovaní celkovej kvality a ucelenosti odbornej prípravy a vzdelávania EABO a pri zabezpečovaní toho, aby boli naďalej v súlade s vývojom politiky Únie v tejto oblasti. Predovšetkým pomáha zabezpečiť, aby všetky fázy realizácie odbornej prípravy a vzdelávania – od tvorby učebných osnov a obsahu po metodický prístup – spĺňali najvyššie možné normy;
   4.   Každý inštitút, ktorý patrí do siete EABO, určí kontaktné miesto pre styk so sekretariátom, poverené riešením organizačných a administratívnych záležitostí spojených s organizovaním odbornej prípravy a vzdelávania EABO;
   5.   Sekretariát úzko spolupracuje s Komisiou a ESVČ.
   Článok 13
   Personál EABO
   1.   Personál EABO tvoria:

               a)

               zamestnanci, ktorých do EABO vyslali inštitúcie Únie, ESVČ a agentúry Únie;

               b)

               národní experti, ktorých do EABO vyslali členské štáty;

               c)

               zmluvní zamestnanci, ak na miesto administratívneho a finančného asistenta nebol vybraný žiaden národný expert a po schválení riadiacim výborom.

         2.   EABO môže prijímať stážistov a hosťujúcich vedeckých pracovníkov.
   3.   Počet zamestnancov EABO stanoví riadiaci výbor spolu s rozpočtom na nasledujúci rok, pričom je tento počet jasne prepojený s rozsahom odbornej prípravy a vzdelávania EABO a iných úloh, ako sú vymedzené v článku 4.
   4.   Rozhodnutie vysokého predstaviteľa (6), ktorým sa ustanovujú pravidlá uplatniteľné na národných expertov vyslaných do ESVČ, sa uplatňuje mutatis mutandis na národných expertov, ktorých členské štáty vyslali do EABO. Na zamestnancov, ktorých do EABO vyslali inštitúcie Európskej únie, vrátane zmluvných zamestnancov platených z rozpočtu EABO, sa naďalej uplatňuje Služobný poriadok úradníkov Európskej únie.
   5.   Riadiaci výbor na návrh vysokého predstaviteľa vymedzuje v prípade potreby podmienky uplatniteľné na stážistov a hosťujúcich vedeckých pracovníkov.
   6.   Zamestnanci EABO nemôžu uzatvárať zmluvy alebo vstupovať v mene EABO do akýchkoľvek finančných záväzkov bez predchádzajúceho písomného súhlasu vedúceho.
   KAPITOLA III

      FINANCOVANIE

   Článok 14
   Vecné príspevky na činnosti odbornej prípravy a vzdelávania
   1.   Každý členský štát, inštitúcia Únie, agentúra a inštitút Únie, ako aj ESVČ znáša všetky náklady súvisiace s účasťou v EABO vrátane platov, príspevkov, cestovných výdavkov, diét a nákladov spojených s organizačnou a administratívnou podporou odbornej prípravy a vzdelávania EABO.
   2.   Každý účastník na činnostiach odbornej prípravy a vzdelávania EABO znáša všetky náklady spojené so svojou účasťou.
   Článok 15
   Podpora zo strany ESVČ
   1.   ESVČ znáša náklady vzniknuté v dôsledku toho, že sa v jej priestoroch nachádza sídlo vedúceho a sekretariátu, vrátane nákladov na informačné technológie, vyslanie vedúceho a vyslanie jedného asistenta na sekretariát EABO.
   2.   ESVČ poskytuje EABO administratívnu podporu potrebnú na prijímanie a riadenie jej personálu a na plnenie jej rozpočtu.
   Článok 16
   Príspevok z rozpočtu Únie
   1.   EABO dostáva ročný alebo viacročný príspevok zo všeobecného rozpočtu Európskej únie. Uvedený príspevok môže pokrývať najmä náklady na podporu činností odbornej prípravy a vzdelávania EABO, národných expertov, ktorých do EABO vyslali členské štáty, a jedného zmluvného zamestnanca.
   2.   Referenčná suma určená na pokrytie výdavkov týkajúcich sa EABO na obdobie od 1. januára 2017 do 31. decembra 2017 je 700 000 EUR. O referenčnej sume na nasledujúce obdobia rozhoduje Rada na základe odporúčania riadiaceho výboru.
   3.   V nadväznosti na rozhodnutie Rady uvedené v odseku 2 dojedná vedúci s Komisiou dohodu o financovaní.
   Článok 17
   Dobrovoľné príspevky
   1.   Na účely financovania osobitných činností môže EABO prijímať a spravovať dobrovoľné príspevky od členských štátov a inštitútov alebo od iných darcov. Takéto príspevky EABO osobitne účelovo vyčlení.
   2.   Technické podmienky vzťahujúce sa na príspevky uvedené v odseku 1 dojednáva vedúci.
   Článok 18
   Vykonávanie projektov
   1.   EABO sa môže uchádzať o výskumné a iné projekty v oblasti SZBP. EABO môže pôsobiť ako koordinátor projektu alebo člen. Vedúci môže byť členom „poradného výboru“ takéhoto projektu. Túto úlohu môže delegovať na jedného z predsedov zložení výkonnej akademickej rady alebo na člena sekretariátu EABO.
   2.   Príspevok pochádzajúci z uvedených projektov sa musí uviesť v (opravnom) rozpočte EABO a vyčleniť a použiť podľa úloh a cieľov EABO.
   Článok 19
   Rozpočtové pravidlá
   Rozpočtové pravidlá stanovené v prílohe sa vzťahujú na výdavky hradené zo strany EABO a na financovanie takýchto výdavkov.
   KAPITOLA IV

      RÔZNE USTANOVENIA

   Článok 20
   Účasť na činnostiach odbornej prípravy a vzdelávania EABO
   1.   Na všetkých činnostiach odbornej prípravy a vzdelávania EABO sa môžu zúčastniť štátni príslušníci všetkých členských štátov a pristupujúcich štátov. Inštitúty, ktoré odbornú prípravu a vzdelávanie organizujú a realizujú, zabezpečujú, aby sa táto zásada uplatňovala bez akejkoľvek výnimky.
   2.   Na činnostiach odbornej prípravy a vzdelávania EABO sa v zásade môžu zúčastniť aj štátni príslušníci krajín, ktoré sú kandidátmi na vstup do Únie, a podľa potreby štátni príslušníci iných tretích krajín a organizácií, najmä v prípade odbornej prípravy a vzdelávania uvedených v článku 4 ods. 2 písm. d).
   3.   Účastníkmi sú civilný, diplomatický, policajný a vojenský personál zaoberajúci sa otázkami SBOP a SZBP a experti, ktorí majú byť nasadení na misie alebo operácie SBOP.
   Na účasť na činnostiach odbornej prípravy a vzdelávania EABO možno prizývať zástupcov, okrem iného, medzinárodných organizácií, mimovládnych organizácií, akademických inštitúcií a médií, ako aj predstaviteľov podnikateľskej sféry.
   4.   Účastníkovi, ktorý ukončil kurz EABO, sa udelí osvedčenie, ktoré podpisuje vysoký predstaviteľ. Riadiaci výbor preskúmava podrobnosti týkajúce sa osvedčenia. Členské štáty a inštitúcie Únie osvedčenie uznávajú.
   Článok 21
   Spolupráca
   EABO spolupracuje s medzinárodnými organizáciami a inými relevantnými subjektmi, ako napríklad s národnými inštitútmi odbornej prípravy a vzdelávania tretích krajín, predovšetkým, nie však výlučne, s tými, ktoré sú uvedené v článku 5 ods. 2, a využíva ich odborné znalosti.
   Článok 22
   Bezpečnostné nariadenia
   Na EABO sa vzťahujú ustanovenia rozhodnutia Rady 2013/488/EÚ (7).
   KAPITOLA V

      ZÁVEREČNÉ USTANOVENIA

   Článok 23
   Kontinuita
   Na účely vykonávania tohto rozhodnutia zostávajú v platnosti pravidlá a predpisy prijaté na vykonávanie rozhodnutia 2013/189/SZBP, pokiaľ sú zlučiteľné s ustanoveniami tohto rozhodnutia a dokým sa nezmenia alebo nezrušia.
   Článok 24
   Zrušenie
   Týmto sa zrušuje rozhodnutie 2013/189/SZBP.
   Článok 25
   Nadobudnutie a skončenie účinnosti
   1.   Toto rozhodnutie nadobúda účinnosť 1. januára 2017. Podľa potreby sa preskúma, a to v každom prípade najneskôr šesť mesiacov pred skončením jeho účinnosti.
   2.   Toto rozhodnutie stráca účinnosť 2. januára 2021.

      V Bruseli 21. decembra 2016

            Za Radu

            predseda

         M. LAJČÁK

      (1)  Jednotná akcia Rady 2005/575/SZBP z 18. júla 2005, ktorou sa zriaďuje Európska akadémia bezpečnosti a obrany (EABO) (Ú. v. EÚ L 194, 26.7.2005, s. 15).

      (2)  Jednotná akcia Rady 2008/550/SZBP z 23. júna 2008, ktorou sa zriaďuje Európska akadémia bezpečnosti a obrany (EABO) a zrušuje jednotná akcia 2005/575/SZBP (Ú. v. EÚ L 176, 4.7.2008, s. 20).

      (3)  Rozhodnutie Rady 2013/189/SZBP z 22. apríla 2013, ktorým sa zriaďuje Európska akadémia bezpečnosti a obrany (EABO) a zrušuje sa jednotná akcia 2008/550/SZBP (Ú. v. EÚ L 112, 24.4.2013, s. 22).

      (4)  Závery Rady o EBOP, 2 903. zasadnutie Rady pre vonkajšie vzťahy.

      (5)  Rozhodnutie Rady 2010/427/EÚ z 26. júla 2010 o organizácii a fungovaní Európskej služby pre vonkajšiu činnosť (Ú. v. EÚ L 201, 3.8.2010, s. 30).

      (6)  Rozhodnutie vysokého predstaviteľa Únie pre zahraničné veci a bezpečnostnú politiku z 23. marca 2011, ktorým sa ustanovujú pravidlá uplatniteľné na národných expertov vyslaných do Európskej služby pre vonkajšiu činnosť (Ú. v. EÚ C 12, 14.1.2012, s. 8).

      (7)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      PRÍLOHA

         Rozpočtové pravidlá uplatniteľné na výdavky hradené zo strany EABO a na financovanie výdavkov EABO

      Článok 1
      Rozpočtové zásady
      1.   Rozpočet EABO, navrhnutý v eurách, predstavuje akt, ktorým sa na každý rozpočtový rok stanovujú a schvaľujú všetky príjmy EABO a všetky výdavky hradené zo strany EABO.
      2.   Rozpočtové príjmy a výdavky musia byť vyrovnané.
      3.   Všetky príjmy EABO a výdavky hradené zo strany EABO sa musia realizovať priradením k určitej položke v rozpočte.
      Článok 2
      Prijímanie rozpočtov
      1.   Vedúci zostavuje každý rok návrh rozpočtu na nasledujúci rozpočtový rok, ktorý sa začína 1. januára a končí 31. decembra toho istého roku. Návrh rozpočtu zahŕňa rozpočtové prostriedky, ktoré sa považujú za potrebné na pokrytie výdavkov, ktoré má EABO počas uvedeného obdobia uhradiť, a prognózu očakávaných príjmov na pokrytie takýchto výdavkov.
      2.   Rozpočtové prostriedky sa podľa potreby členia podľa druhu alebo účelu do kapitol a článkov. Návrh obsahuje podrobné poznámky k jednotlivým článkom.
      3.   Príjmy pozostávajú z dobrovoľných príspevkov členských štátov alebo iných darcov, ako aj z každoročného príspevku z rozpočtu Európskej únie.
      4.   Vedúci predkladá podrobnú rozpočtovú správu za predchádzajúci rozpočtový rok do 31. marca. Návrh rozpočtu na nasledujúci rozpočtový rok predloží riadiacemu výboru do 31. júla.
      5.   Riadiaci výbor schváli návrh rozpočtu do 31. októbra.
      6.   V prípade, že EABO získa viacročný príspevok zo všeobecného rozpočtu Únie, riadiaci výbor schvaľuje ročný rozpočet konsenzom.
      Článok 3
      Presun rozpočtových prostriedkov
      V prípade nepredvídaných okolností môže vedúci rozhodnúť o presunoch rozpočtových prostriedkov medzi rozpočtovými riadkami alebo rozpočtovými položkami príspevku uvedeného v článku 16, ktorých objem neprekročí 25 % týchto rozpočtových riadkov alebo položiek, pričom o takýchto presunoch informuje riadiaci výbor. Presuny rozpočtových prostriedkov medzi rozpočtovými riadkami alebo položkami, ktoré presiahnu 25 % týchto rozpočtových riadkov alebo položiek, sa prekladajú riadiacemu výboru na schválenie v opravnom rozpočte.
      Článok 4
      Prenos rozpočtových prostriedkov
      1.   Rozpočtové prostriedky potrebné na splnenie právnych záväzkov, ktoré vznikli do 31. decembra rozpočtového roka, sa prenesú do nasledujúceho rozpočtového roka.
      2.   Rozpočtové prostriedky pochádzajúce z dobrovoľných príspevkov sa prenesú do nasledujúceho rozpočtového roka.
      3.   Rozpočtové prostriedky pochádzajúce z projektov sa prenesú do nasledujúceho rozpočtového roka.
      4.   Vedúci môže so súhlasom riadiaceho výboru preniesť ďalšie rozpočtové prostriedky z rozpočtu do nasledujúceho rozpočtového roka.
      5.   Ďalšie rozpočtové prostriedky sa na konci rozpočtového roka zrušia.
      Článok 5
      Plnenie rozpočtu a riadenie personálu
      Na účely plnenia rozpočtu a riadenia svojho personálu využíva EABO v čo najväčšej možnej miere existujúce administratívne štruktúry Únie, najmä ESVČ.
      Článok 6
      Bankové účty
      1.   Každý bankový účet EABO sa otvorí v prvotriednej finančnej inštitúcii s ústredím v členskom štáte, pričom to bude bežný účet alebo účet s krátkou dobou viazanosti vedený v eurách.
      2.   Žiaden bankový účet EABO sa nesmie prečerpať.
      Článok 7
      Platby
      Všetky platby z bankového účtu EABO si vyžadujú spoločný podpis vedúceho EABO a ďalšieho zamestnanca EABO.
      Článok 8
      Účtovníctvo
      1.   Vedúci zabezpečí, aby sa účty, v ktorých sa uvádzajú príjmy, výdavky a súpis majetku EABO, viedli v súlade s medzinárodne akceptovanými účtovnými štandardmi pre verejný sektor.
      2.   Vedúci predkladá riadiacemu výboru ročnú účtovnú závierku za daný rozpočtový rok najneskôr 31. marca nasledujúceho roka, spolu s podrobnou správou uvedenou v článku 2 ods. 4.
      3.   Potrebné účtovné služby sa zabezpečujú prostredníctvom externých poskytovateľov.
      Článok 9
      Audit
      1.   Audit účtov EABO sa vykonáva každoročne.
      2.   Potrebné audítorské služby možno zabezpečiť prostredníctvom externých poskytovateľov.
      3.   Audítorské správy sa predložia riadiacemu výboru spolu s podrobnými správami uvedenými v článku 2 ods. 4.
      Článok 10
      Absolutórium
      1.   Riadiaci výbor na základe podrobnej správy, ročnej účtovnej závierky a každoročnej audítorskej správy rozhodne o tom, či vedúcemu udelí v súvislosti s plnením rozpočtu EABO absolutórium.
      2.   Vedúci uskutoční všetky vhodné kroky, aby ubezpečil riadiaci výbor o tom, že je možné udeliť absolutórium, a aby reagoval na prípadné pripomienky uvedené v rozhodnutiach o udelení absolutória.


title: 2007/271/ES: Rozhodnutie Komisie z  23. apríla 2007 , týkajúce sa finančného príspevku Spoločenstva na konferenciu OIE v roku 2007 Cesta k eradikácii besnoty v Eurázii

text:
               3.5.2007

               SK

               Úradný vestník Európskej únie

               L 115/22

      ROZHODNUTIE KOMISIE

   z 23. apríla 2007,
   týkajúce sa finančného príspevku Spoločenstva na konferenciu OIE v roku 2007 Cesta k eradikácii besnoty v Eurázii
   (2007/271/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:

               (1)

               Rozhodnutím 90/424/EHS sa ustanovujú postupy súvisiace s finančným príspevkom Spoločenstva na špecifické veterinárne opatrenia vrátane technických a vedeckých opatrení. Spoločenstvo má predovšetkým prijať alebo asistovať členským štátom či medzinárodným organizáciám pri prijímaní technických a vedeckých opatrení, ktoré sú dôležité pre vývoj veterinárnych právnych predpisov Spoločenstva a veterinárneho vzdelávania či odbornej prípravy.

               (2)

               Medzinárodný úrad pre epizootiu (Office International des Epizooties, OIE) sa z vlastnej iniciatívy rozhodol zorganizovať rozsiahlu konferenciu Cesta k eradikácii besnoty v Eurázii, ktorá sa uskutoční v Paríži v máji 2007 (ďalej len „konferencia OIE“). Vzhľadom na to, že cieľom konferencie OIE je podrobnejšie vypracovať odporúčania z konferencie usporiadanej týmto úradom v Kijeve v roku 2005, OIE má de facto monopol, ako je uvedené v článku 168 písm. c) nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2); preto sa nevyžaduje výzva na predkladanie návrhov.

               (3)

               Besnota sa po mnohé roky vyskytovala v niekoľkých členských štátoch u voľne žijúcich zvierat. Keďže tieto voľne žijúce zvieratá sú zdrojom nákaz pre iné zvieratá, aj pre ľudí je besnota vážnym zdravotným rizikom. Spomínané členské štáty implementovali pre voľne žijúce zvieratá programy eradikácie a orálneho očkovania. Vďaka týmto opatreniam bola nákaza v určitých členských štátoch eradikovaná, ale v iných štátoch, kde sa programy na jej eradikáciu začali len nedávno, sa ešte stále vyskytuje.

               (4)

               Je dôležité pokračovať v týchto programoch, kým sa nedosiahne úplná eradikácia besnoty. Navyše s týmito programami bude nutné pokračovať v tých členských štátoch, ktoré susedia s tretími krajinami, kde sa besnota ešte stále vyskytuje u voľne žijúcich zvierat.

               (5)

               V záujme zdravia zvierat by sa mala podporiť akákoľvek akcia, ktorá by uľahčila politické rozhodnutia v prospech kontroly a eradikácie besnoty vo východnej Európe a Strednej Ázii.

               (6)

               Konferencia OIE by mohla v zúčastnených krajinách viesť k vylepšeniu platných veterinárnych právnych predpisov a k rozvoju vzdelávania a odbornej prípravy v oblasti veterinárnej medicíny.

               (7)

               Z tohto dôvodu je vhodné, aby Spoločenstvo finančne prispelo na konferenciu OIE. Mala by sa spresniť maximálna výška a miera takéhoto príspevku. Finančný príspevok Spoločenstva sa udelí z rozpočtového riadku 17 04 02 01.

               (8)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Jediný článok
   Medzinárodnému úradu pre epizootiu (OIE) sa udeľuje finančný príspevok Spoločenstva stanovený v článku 19 rozhodnutia 90/424/EHS v maximálnej sadzbe 25 % oprávnených nákladov až do výšky maximálne 50 000 EUR na technické a vedecké materiály súvisiace so spomínanou konferenciou Cesta k eradikácii besnoty v Eurázii, ktorá sa uskutoční v Paríži v máji 2007.

      V Bruseli 23. apríla 2007

            Za Komisiu

         Markos KYPRIANOU

            člen Komisie

      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).

      (2)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES) č. 1248/2006 (Ú. v. EÚ L 227, 19.8.2006, s. 3).


title: Rozhodnutie Dozorného orgánu EZVO č. 637/08/COL z  8. októbra 2008 , ktorým sa šesťdesiaty šiestykrát menia a dopĺňajú procesnoprávne a hmotnoprávne pravidlá v oblasti štátnej pomoci

text:
               11.6.2009

               SK

               Úradný vestník Európskej únie

               L 148/55

      ROZHODNUTIE DOZORNÉHO ORGÁNU EZVO
   č. 637/08/COL
   z 8. októbra 2008,
   ktorým sa šesťdesiaty šiestykrát menia a dopĺňajú procesnoprávne a hmotnoprávne pravidlá v oblasti štátnej pomoci
   DOZORNÝ ORGÁN EZVO (1),
   SO ZRETEĽOM na Dohodu o Európskom hospodárskom priestore (2), a najmä na jej články 61 až 63 a jej protokol 26,
   SO ZRETEĽOM na Dohodu medzi štátmi EZVO o zriadení dozorného orgánu a súdneho dvora (3), najmä na jej článok 24 a článok 5 ods. 2 písm. b),
   KEĎŽE podľa článku 24 Dohody o dozore a súde uvedie dozorný orgán do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde vydáva dozorný orgán oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to dozorný orgán považuje za nevyhnutné,
   PRIPOMÍNAJÚC procesné a hmotné pravidlá v oblasti štátnej pomoci prijaté 19. januára 1994 dozorným orgánom (4),
   KEĎŽE dňa 8. júla 2008 Komisia Európskych spoločenstiev (5) prijala oznámenie o predĺžení rámcovej úpravy štátnej pomoci pre lodné staviteľstvo (6) a predĺžila tak platnosť týchto usmernení do 31. decembra 2011,
   KEĎŽE toto oznámenie má význam aj pre Európsky hospodársky priestor,
   KEĎŽE sa v rámci celého Európskeho hospodárskeho priestoru má zabezpečiť jednotné uplatňovanie pravidiel EHP o štátnej pomoci,
   KEĎŽE podľa bodu II v oddiele „VŠEOBECNÉ“ na konci prílohy XV k Dohode o EHP má dozorný orgán po konzultácii s Komisiou prijať akty, ktoré zodpovedajú aktom prijatým Komisiou ES,
   PO KONZULTÁCII s Komisiou ES dňa 9. septembra 2008,
   PRIPOMÍNAJÚC, že dozorný orgán vyzval listom z 9. septembra 2008 štáty EZVO, aby predložili pripomienky k tejto veci, a že členské štáty EZVO nevzniesli žiadne námietky,
   PRIJAL TOTO ROZHODNUTIE:
   Článok 1
   Platnosť kapitoly o štátnej pomoci pre lodné staviteľstvo, ktorá tvorí súčasť usmernení dozorného orgánu EZVO, sa predlžuje do 31. decembra 2011. Odsek 31 Usmernení o štátnej pomoci pre lodné staviteľstvo znie takto:

      „Táto rámcová úprava sa bude uplatňovať od 1. januára 2004 a najdlhšie do 31. decembra 2011. Dozorný orgán ju môže počas tohto obdobia preskúmať.“

   Poznámka pod čiarou 1 Usmernení o štátnej pomoci pre lodné staviteľstvo znie takto:

      „Táto kapitola zodpovedá rámcovej úprave štátnej pomoci Spoločenstva pre lodné staviteľstvo (Ú. v. EÚ C 317, 30.12.2003, s. 11), v znení zmien a doplnení prijatých Komisiou dňa 24. októbra 2006 (Ú. v. EÚ C 260, 28.10.2006, s. 7) a dňa 8. júla 2008 (Ú. v. EÚ C 173, 8.7.2008, s. 3).“

   Článok 2
   Iba anglické znenie je autentické.

      V Bruseli 8. októbra 2008

            Za Dozorný orgán EZVO

         Per SANDERUD

            predseda

         Kristján Andri STEFÁNSSON

            člen kolégia

      (1)  Ďalej len „dozorný orgán“.

      (2)  Ďalej len „Dohoda o EHP“.

      (3)  Ďalej len „Dohoda o dozore a súde“.

      (4)  Usmernenia o uplatňovaní a výklade článkov 61 a 62 Dohody o EHP a článku 1 protokolu 3 k Dohode o dozore a súde, ktoré prijal a vydal dozorný orgán 19. januára 1994, uverejnené Ú. v. ES L 231, 3.9.1994, a v dodatku EHP č. 32, 3.9.1994, s. 1. Usmernenia boli naposledy zmenené a doplnené 16. júla 2008. Ďalej len „usmernenia o štátnej pomoci“. Aktualizované znenie usmernení o štátnej pomoci sa nachádza na internetovej stránke dozorného orgánu: http://www.eftasurv.int/fieldsofwork/fieldstateaid/state_aid_guidelines/

      (5)  Ďalej len „Komisia ES“.

      (6)  Ú. v. EÚ C 173, 8.7.2008, s. 3.


title: 2010/685/EÚ: Rozhodnutie Komisie z  10. novembra 2010 , ktorým sa mení a dopĺňa kapitola 3 prílohy I k nariadeniu Európskeho parlamentu a Rady (ES) č. 715/2009 o podmienkach prístupu do prepravných sietí pre zemný plyn  Text s významom pre EHP

text:
               11.11.2010

               SK

               Úradný vestník Európskej únie

               L 293/67

         ROZHODNUTIE KOMISIE
   z 10. novembra 2010,
   ktorým sa mení a dopĺňa kapitola 3 prílohy I k nariadeniu Európskeho parlamentu a Rady (ES) č. 715/2009 o podmienkach prístupu do prepravných sietí pre zemný plyn
   (Text s významom pre EHP)
   (2010/685/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 715/2009 z 13. júla 2009 o podmienkach prístupu do prepravných sietí pre zemný plyn (1), a najmä na jeho článok 23 ods. 2,
   keďže:

               (1)

               V nariadení (ES) č. 715/2009 sa ustanovujú usmernenia pre vymedzenie technických informácií, ktoré potrebujú užívatelia siete na získanie účinného prístupu do siete.

               (2)

               Týmito usmerneniami by sa mali zaviesť transparentné požiadavky s cieľom zabezpečiť účinný prístup do prepravných sietí pre zemný plyn a poskytnúť minimálnu záruku rovnocenných podmienok prístupu na trh v praxi.

               (3)

               Opatrenia stanovené v tomto rozhodnutí sú v súlade so stanoviskom výboru uvedeného článku 28 nariadenia (ES) č. 715/2009,

         PRIJALA TOTO ROZHODNUTIE:
   Článok 1
   Kapitola 3 prílohy I k nariadeniu (ES) č. 715/2009 sa nahrádza textom uvedeným v prílohe k tomuto rozhodnutiu.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 3. marca 2011.

      V Bruseli 10. novembra 2010

            Za Komisiu

            predseda

         José Manuel BARROSO

      (1)  Ú. v. EÚ L 211, 14.8.2009, s. 36.

      PRÍLOHA

         „3.   Definície technických informácií potrebných pre užívateľov siete, aby získali účinný prístup do siete, definície všetkých príslušných bodov, pre ktoré platia požiadavky transparentnosti, a informácie, ktoré sa majú zverejniť, o všetkých príslušných bodoch a časový rozvrh, podľa ktorého sa informácie zverejňujú

         3.1.   Definície technických informácií potrebných pre užívateľov siete, aby získali efektívny prístup do siete

         3.1.1.   Forma zverejnenia

                     1.

                     Prevádzkovatelia prepravných sietí poskytujú všetky informácie uvedené v bode 3.1.2 a v bode 3.3 podbodoch 1 až 5 týmto spôsobom:

                                 a)

                                 na webovej stránke prístupnej verejnosti bezplatne a bez potreby zaregistrovať sa alebo sa inak prihlásiť prevádzkovateľovi prepravnej siete;

                                 b)

                                 pravidelne a priebežne; frekvencia závisí od vykonaných zmien a trvania služby;

                                 c)

                                 spôsobom zrozumiteľným užívateľovi;

                                 d)

                                 jasným, kvantifikovateľným, ľahko prístupným spôsobom a na nediskriminačnom základe;

                                 e)

                                 vo formáte umožňujúcom stiahnutie a poskytujúcom možnosti pre kvantitatívnu analýzu;

                                 f)

                                 v konzistentných jednotkách, pričom predovšetkým kWh (pri referenčnej teplote spaľovania 298,15 K) bude jednotkou energetického obsahu a m3 (pri 273,15 K a 1,01325 baru) bude jednotkou objemu. Uvedie sa konštantný prevodný faktor pre energetický obsah. Okrem uvedeného formátu je možné uverejnenie aj v iných jednotkách;

                                 g)

                                 v úradnom jazyku/úradných jazykoch členského štátu a v angličtine.

                     2.

                     Prevádzkovatelia prepravných sietí poskytujú podrobné údaje o skutočných zmenách týkajúcich sa všetkých informácií uvedených v bode 3.1.2 a bode 3.3 podbodoch 1 až 5, a to včas a hneď, ako ich majú k dispozícii.

               3.1.2.   Obsah zverejnenia

         Prevádzkovatelia prepravných sietí uverejňujú o svojich sieťach a službách aspoň tieto informácie:

                     a)

                     podrobný a komplexný opis rôznych služieb, ktoré ponúkajú, a poplatky za tieto služby;

                     b)

                     rôzne typy zmlúv o preprave, ktoré sú pre tieto služby dostupné;

                     c)

                     sieťový predpis a/alebo štandardné podmienky, v ktorých sú uvedené práva a povinnosti všetkých užívateľov siete, vrátane:

                                 1.

                                 harmonizovaných zmlúv o preprave a iných príslušných dokumentov;

                                 2.

                                 ak je to relevantné pre prístup do siete, pre všetky príslušné body definované v bode 3.2 tejto prílohy špecifikácie príslušných parametrov kvality plynu obsahujúce prinajmenšom spaľovacie teplo a Wobbeho index a zodpovednosť alebo náklady na konverziu pre užívateľov siete v prípade, ak plyn nespĺňa tieto špecifikácie;

                                 3.

                                 ak je to relevantné pre prístup do siete, pre všetky príslušné body informácie o požiadavkách na tlak;

                                 4.

                                 postup v prípade prerušenia prerušiteľnej kapacity vrátane prípadného načasovania, rozsahu a klasifikácie jednotlivých prerušení (napríklad pro rata alebo ‚prvý v poradí, posledný prerušený‘);

                     d)

                     harmonizované postupy, ktoré sa uplatňujú pri využívaní prepravnej siete, vrátane vymedzenia kľúčových pojmov;

                     e)

                     ustanovenia o prideľovaní kapacity a postupoch riadenia preťaženia, postupoch proti hromadeniu prepravnej kapacity a postupoch pri opätovnom využití prepravnej kapacity;

                     f)

                     pravidlá, ktoré sa uplatňujú na obchod s kapacitou na sekundárnom trhu vo vzťahu k prevádzkovateľovi prepravnej siete;

                     g)

                     pravidlá vyvažovania a metodiku na výpočet poplatkov za nevyvažovanie;

                     h)

                     ak je to vhodné, úrovne flexibility a tolerancie zahrnuté do prepravných a iných služieb bez osobitných poplatkov, ako aj každú flexibilitu ponúkanú navyše a príslušné poplatky;

                     i)

                     podrobný opis prepravnej siete prevádzkovateľa prepravnej siete a jej príslušných bodov prepojenia uvedených v bode 3.2 tejto prílohy, ako aj názvy prevádzkovateľov prepojených sietí alebo zariadení;

                     j)

                     pravidlá vzťahujúce sa na pripojenie do siete prevádzkovanej prevádzkovateľom prepravnej siete;

                     k)

                     informácie o núdzových mechanizmoch, pokiaľ spadajú do zodpovednosti prevádzkovateľa prepravnej siete, ako sú opatrenia, ktoré môžu viesť k odpojeniu zákazníckych skupín, a iné pravidlá všeobecnej zodpovednosti, ktoré sa týkajú prevádzkovateľa prepravnej siete;

                     l)

                     postupy, ktoré si dohodnú prevádzkovatelia prepravných sietí v prepojovacích bodoch a ktoré sú podstatné pre prístup užívateľov siete do prepravných sietí a týkajú sa interoperability siete, dohodnuté nominačné postupy a zodpovedajúce procedúry a iné ustanovenia týkajúce sa prideľovania tokov plynu a vyvažovania vrátane použitých metód;

                     m)

                     prevádzkovatelia prepravných sietí uverejnia podrobný a komplexný opis metodiky a postupu vrátane informácií o uplatnených parametroch a kľúčových predpokladoch, ktoré sa použili na výpočet technickej kapacity;

               3.2.   Definícia všetkých príslušných bodov, na ktoré sa vzťahujú požiadavky transparentnosti

                     1.

                     Príslušné body zahŕňajú minimálne:

                                 a)

                                 všetky vstupné a výstupné body prepravnej siete prevádzkované prevádzkovateľom prepravnej siete s výnimkou výstupných bodov prepojených s jednotlivými koncovými zákazníkmi a s výnimkou vstupných bodov, ktoré sú priamo prepojené s výrobným zariadením jednotlivého výrobcu, ktorý sa nachádza v EÚ;

                                 b)

                                 všetky vstupné a výstupné body prepojujúce vyvažovacie zóny prevádzkovateľov prepravných sietí;

                                 c)

                                 všetky body spájajúce sieť prevádzkovateľa prepravnej siete s terminálom LNG, fyzickými plynárenskými hubmi, zásobníkmi a zariadeniami výrobcu plynu s výnimkou prípadov, keď sa na tieto zariadenia vzťahuje výnimka podľa písmena a);

                                 d)

                                 všetky body spájajúce sieť daného prevádzkovateľa prepravnej siete s infraštruktúrou potrebnou na poskytovanie podporných služieb, ako sa vymedzujú v článku 2 ods. 14 smernice 2009/73/ES.

                     2.

                     Informácie pre jednotlivých koncových zákazníkov a výrobné zariadenia, ktoré sú vylúčené z definície príslušných bodov, ako sa uvádza v bode 3.2 podbode 1 písm. a), sa zverejňujú v súhrnnom formáte minimálne pre každú vyvažovaciu zónu. Súhrn jednotlivých koncových zákazníkov a výrobných zariadení, na ktoré sa nevzťahuje definícia príslušných bodov v zmysle bodu 3.2 podbodu 1 písm. a), sa na účely uplatňovania tejto prílohy považuje za jeden príslušný bod.

                     3.

                     Ak body medzi dvoma alebo viacerými prevádzkovateľmi prepravnej siete spravujú výlučne príslušní prevádzkovatelia prepravnej siete a užívatelia siete sa na nich zmluvne ani z hľadiska prevádzky nezúčastňujú, alebo ak body spájajú prepravnú sieť s distribučnou sieťou a medzi týmito bodmi nie je zmluvné preťaženie, možno v prípade týchto bodov oslobodiť prevádzkovateľov prepravnej siete od povinnosti zverejňovať informácie, ktoré sa vyžadujú podľa bodu 3.3 tejto prílohy. Národný regulačný orgán môže požadovať od prevádzkovateľov prepravnej siete, aby zverejnili požiadavky podľa bodu 3.3 tejto prílohy pre skupiny bodov alebo všetky body, v ktorých prípade platí oslobodenie. V takom prípade sa informácie, ak ich má prevádzkovateľ prepravnej siete k dispozícii, zverejnia v súhrnnej forme na rozumnej úrovni, minimálne pre každú vyvažovaciu zónu. Súhrn týchto bodov sa na účely uplatňovania tejto prílohy považuje za jeden príslušný bod.

               3.3.   Informácie, ktoré sa majú zverejniť vo všetkých príslušných bodoch, a časový rozvrh, podľa ktorého by sa informácie mali zverejniť

                     1.

                     Vo všetkých príslušných bodoch prevádzkovatelia prepravných sietí zverejňujú informácie uvedené v písmenách a) až g) za všetky poskytované služby a podporné služby (najmä informácie o zmiešavaní, zmene a úprave zloženia plynu). Tieto informácie sa zverejňujú v podobe číselných údajov v hodinových alebo denných intervaloch zodpovedajúcich najkratšiemu referenčnému obdobiu rezervácie kapacít a (re)nominácie a najkratšej zúčtovacej lehote, za ktorú sa počítajú poplatky za odchýlku. Ak sa najkratšie referenčné obdobie líši od denného intervalu, informácie uvedené v písmenách a) až g) sa sprístupnia aj v denných intervaloch. Tieto informácie a aktualizácie sa zverejňujú, len čo ich prevádzkovatelia sietí majú k dispozícii (‚v takmer reálnom čase‘):

                                 a)

                                 technická kapacita tokov v oboch smeroch;

                                 b)

                                 celková zmluvná pevná a prerušiteľná kapacita v oboch smeroch;

                                 c)

                                 nominácie a renominácie v oboch smeroch;

                                 d)

                                 dostupná pevná a prerušiteľná kapacita v oboch smeroch;

                                 e)

                                 skutočné fyzické toky;

                                 f)

                                 plánované a skutočné prerušenie prerušiteľnej kapacity;

                                 g)

                                 plánované a neplánované prerušenia pevných služieb, ako aj informácie o obnovení pevných služieb (o. i. o údržbe systému a pravdepodobnom trvaní prerušenia z dôvodu údržby). Plánované prerušenia sa zverejňujú najmenej 42 dní vopred.

                     2.

                     Vo všetkých príslušných bodoch sa informácie podľa bodu 3.3 podbodu 1 písm. a), b) a d) zverejňujú najmenej na obdobie nasledujúcich 18 mesiacov.

                     3.

                     Vo všetkých príslušných bodoch prevádzkovatelia prepravných sietí zverejňujú historické informácie o požiadavkách uvedených v bode 3.3 podbode 1 písm. a) až g) priebežne za posledných päť rokov.

                     4.

                     Prevádzkovatelia prepravných sietí denne zverejňujú namerané hodnoty spaľovacieho tepla alebo Wobbeho indexu vo všetkých príslušných bodoch. Predbežné číselné údaje sa zverejňujú najneskôr tri dni po uplynutí príslušného plynárenského dňa. Konečné číselné údaje sa zverejňujú do troch mesiacov po skončení príslušného mesiaca.

                     5.

                     Pre všetky príslušné body prevádzkovatelia prepravných sietí zverejňujú dostupné kapacity, rezervované a technické kapacity na ročnom základe za všetky roky, na ktoré je kapacita zmluvne zabezpečená, plus jeden rok, a najmenej desať ďalších rokov. Tieto informácie sa aktualizujú najmenej každý mesiac alebo častejšie, ak sú k dispozícii nové informácie. Zverejnenie musí zodpovedať obdobiu, na ktoré sa kapacita na trhu ponúka.

               3.4.   Informácie týkajúce sa prepravnej siete, ktoré sa majú zverejniť, a časový rozvrh, podľa ktorého by sa tieto informácie mali zverejniť

                     1.

                     Prevádzkovatelia prepravných sietí zabezpečia zverejňovanie na dennom základe a každodennú aktualizáciu súhrnných ponúkaných množstiev kapacity a kontrahovaných množstiev kapacity na sekundárnom trhu (t. j. predávaných jedným užívateľom siete inému užívateľovi siete), ak má prevádzkovateľ prepravnej siete danú informáciu k dispozícii. Informácie musia obsahovať tieto špecifikácie:

                                 a)

                                 prepojovací bod, v ktorom sa predáva kapacita;

                                 b)

                                 typ kapacity, t. j. vstupná, výstupná, pevná, prerušiteľná;

                                 c)

                                 množstvo a trvanie práv na využívanie kapacity;

                                 d)

                                 typ predaja, t. j. prevod alebo postúpenie;

                                 e)

                                 celkový počet predajov/prevodov;

                                 f)

                                 všetky ďalšie podmienky, ktoré sú prevádzkovateľovi prepravnej siete známe, ako sa uvádza v bode 3.3.

                           Pokiaľ takéto informácie poskytuje tretia strana, prevádzkovatelia prepravných sietí sú oslobodení od tejto povinnosti.

                     2.

                     Prevádzkovateľ prepravnej siete zverejňuje harmonizované podmienky, za ktorých transakcie týkajúce sa kapacity (t. j. prevody a postúpenia) akceptuje. Tieto podmienky musia obsahovať minimálne:

                                 a)

                                 opis štandardizovaných produktov, ktoré sa môžu predávať na sekundárnom trhu;

                                 b)

                                 prípravný čas na vykonanie/akceptáciu/registráciu sekundárnych obchodov. V prípade meškania sa musia zverejniť dôvody;

                                 c)

                                 notifikáciu poskytnutú prevádzkovateľovi prepravnej siete predávajúcim alebo treťou stranou uvedenou v bode 3.4 podbode 1, v ktorej sa uvádzajú mená predávajúceho a kupujúceho a špecifikácia kapacity, ako sa uvádza v bode 3.4 podbode 1.

                           Pokiaľ takéto informácie poskytuje tretia strana, prevádzkovatelia prepravných sietí sú oslobodení od tejto povinnosti.

                     3.

                     Pokiaľ ide o službu vyvažovania siete, každý prevádzkovateľ prepravnej siete poskytuje každému užívateľovi siete na každé vyvažovacie obdobie svoje špecifické predbežné odchýlkové objemy a cenové údaje za jednotlivých užívateľov siete, a to najneskôr jeden mesiac po skončení vyvažovacieho obdobia. Konečné údaje zákazníkov dodané podľa štandardizovaných záťažových profilov sa môžu poskytnúť maximálne o 14 mesiacov neskôr. Pokiaľ takéto informácie poskytuje tretia strana, prevádzkovatelia prepravných sietí sú oslobodení od tejto povinnosti. Pri poskytovaní týchto informácií sa rešpektuje dôvernosť citlivých obchodných informácií.

                     4.

                     Ak sa tretej strane ponúkajú iné služby flexibility, ako sú tolerancie, prevádzkovateľ prepravnej siete zverejňuje s jednodňovým predstihom denné predpovede maximálnej úrovne flexibility, rezervovanej úrovne flexibility a dostupnosti flexibility na trhu pre nasledujúci plynárenský deň. Prevádzkovateľ prepravnej siete tiež zverejní ex post informácie o súhrnnom využití každej služby flexibility na konci každého plynárenského dňa. Ak sa národný regulačný orgán presvedčí o tom, že takéto informácie môžu potenciálne viesť k zneužitiu zo strany užívateľov siete, môže rozhodnúť, že prevádzkovateľa prepravnej siete oslobodí od tejto povinnosti.

                     5.

                     Prevádzkovatelia prepravných sietí zverejňujú pre každú vyvažovaciu zónu množstvo plynu v prepravnej sieti na začiatku každého plynárenského dňa a predpoveď množstva plynu v prepravnej sieti na konci každého plynárenského dňa. Predpovedané množstvo plynu na konci plynárenského dňa sa aktualizuje na hodinovom základe v priebehu plynárenského dňa. Ak sa poplatky za nevyvažovanie vypočítavajú na hodinovom základe, prevádzkovateľ prepravnej siete zverejňuje množstvo plynu v prepravnej sieti na hodinovom základe. Alternatívne prevádzkovatelia prepravných sietí zverejňujú pre každú vyvažovaciu zónu súhrn nevyvážených pozícií všetkých užívateľov na začiatku každého vyvažovacieho obdobia a predpoveď súhrnu nevyvážených pozícií všetkých užívateľov na konci každého plynárenského dňa. Ak sa národný regulačný orgán presvedčí o tom, že takéto informácie môžu potenciálne viesť k zneužitiu zo strany užívateľov siete, môže rozhodnúť, že prevádzkovateľa prepravnej siete oslobodí od tejto povinnosti.

                     6.

                     Prevádzkovatelia prepravných sietí poskytnú užívateľsky zrozumiteľné nástroje na vypočítanie taríf.

                     7.

                     Prevádzkovatelia prepravných sietí uchovávajú pre potrebu príslušných vnútroštátnych orgánov najmenej päť rokov účinné záznamy o všetkých zmluvách o využívaní kapacity a ostatné príslušné informácie týkajúce sa kalkulácií a poskytovania prístupu k dostupným kapacitám, predovšetkým individuálnych nominácií a prerušení. Prevádzkovatelia prepravných sietí musia uchovávať dokumentáciu o všetkých príslušných informáciách podľa bodu 3.3 podbodov 4 a 5 najmenej päť rokov a na požiadanie ich predložiť regulačnému orgánu. Obe strany rešpektujú obchodné tajomstvo.“


title: Rozhodnutie Rady 2004/795/SZBP z 22. novembra 2004, ktorým sa predlžuje mandát vedúceho Pozorovateľskej misie Európskej únie (EUMM)

text:
               25.11.2004

               SK

               Úradný vestník Európskej únie

               L 349/56

      ROZHODNUTIE RADY 2004/795/SZBP
   z 22. novembra 2004,
   ktorým sa predlžuje mandát vedúceho Pozorovateľskej misie Európskej únie (EUMM)
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 23 ods. 2,
   so zreteľom na jednotnú akciu Rady 2002/921/SBZP z 26. novembra 2002, ktorou sa predlžuje mandát Pozorovateľskej misie Európskej únie (1), najmä na jej článok 5 ods. 1,
   keďže:

               (1)

               Rada 5. decembra 2003 prijala rozhodnutie 2003/853/SZBP (2), ktorým sa predlžuje mandát Maryse DAVIETOVEJ ako vedúcej Pozorovateľskej misie Európskej únie (EUMM). Platnosť tohto rozhodnutia sa končí 31. decembra 2004.

               (2)

               Dňa 22. novembra 2004 Rada prijala jednotnú akciu 2004/794/SZBP, ktorou sa predlžuje jednotná akcia 2002/921/SZBP predlžujúca mandát Pozorovateľskej misie Európskej únie (EUMM) (3).

               (3)

               Mandát vedúcej misie EUMM by sa mal preto predĺžiť,

         ROZHODLA TAKTO:
   Článok 1
   Mandát Maryse DAVIETOVEJ ako vedúcej misie Pozorovateľskej misie Európskej únie sa týmto predlžuje.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2005.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 22. novembra 2004

            Za Radu

            predseda

         B. R. BOT

      (1)  Ú. v. ES L 321, 26.11.2002, s. 51 a korigendum v Ú. v. ES L 324, 29.11.2002, s. 76.

      (2)  Ú. v. ES L 322, 9.12.2003, s. 32.

      (3)  Pozri stranu 55 Ú. v. EÚ.